कब होई सुनवाई - Khabar Lahariya (खबर लहरिया)\nखबर लहरिया जिलावाराणसी\tकब होई सुनवाई\nजिला वाराणसी। ए समय बनारस में कच्चा घर बाढ़ आउर बारिष से कहीं गिर जात हव त कहीं बह जात हव। लेकिन गाव में कहीं आवास नाहीं मिलत हव। अगर आवास खातिर के कहात हव त का कि बी. पी. एल. में नाम नाहीं हव। अगर कइसो हाथ पैर जोड़त मिले वाला भी रहत भी हव त दस हजार घुस दअ त मिलि नाहीं त नाहीं त ना मिलि। आखिर कहाँ आउर कइसे रहीयन गरीब।\nसरकार केकरे खातिर के योजना बनइले हव? अभही हाल ही के बात हव। चोलापुर ब्लाक के देईपंर गंाव के मनकेषरा के जब आवास मिले वाला रहल त ओनसे कुछ घुस पइसा मंगायल। पइसा ना देवे के वजह से उ आवास कोई आउर के दिया गएल।\nआखिर काहें? मनकेषरा के त कउनों सहारा भी नाहीं हव। लेकिन नाहीं इ कुर्सी वाले जेके चाहे ओके देवे जेके चाहे आके ना देवे। भले उ केतनो अमीर या केतनो गरीब काहें ना रहे। सरकार त बस कह देला कि फ्री में मिलि लेकिन इ कुर्सी वालन के त जइसे एक उसूल बन गएल हव जे आवास खातिर के घुस देई ओके आवस मिल जे ना देई उ आवास के आसरा देखे। अभहीं बारिष में कई गरीब के घर डूब गएल हव। ना जाने ओनके घर कब मिलि। सब योजना त बन के रखागएल हव। कब मिलि पता नाहीं।\nवाराणसी: मुर्गी फ़ार्म में 18 वर्षीय व्यक्ति का...\nवाराणसी के चोलापुर ब्लाक मे आज हुआ प्रधान...\nवाराणसी:6महीने से खराब हैंडपंप, पीने के...


चइता कहीं भा चइतावर - अशोक कुशवाहा - मैना: भोजपुरी साहित्य क उड़ान (Maina Bhojpuri Magazine)\nHome अशोक कुशवाहा चइता Lekh चइता कहीं भा चइतावर - अशोक कुशवाहा\nचइता कहीं भा चइतावर - अशोक कुशवाहा\nचइत के महिना हमनी भोजपुरिया सामाज के साल के पहिलका महिना मानल गइल बा अउरी चइत महिना में गावे वाला चइता/चइतावर भोजपुरिया सामज में कुछ ख़ास महातम राखेला। चइत महिना में गावला के कारण ही ई लोक गायन के नाम चइता भा चइतावर नामाकरण कइल गइल बा। चइत महिना के शुरू होखे से ले के रामनवमी तक अउरी कहीं-कहीं पूर्णमासी तक चइता गावल जाला। चइता के गायन में रामायण के अलगा-अलगा प्रसंग के ले के गावल जाला। चइता में मानव-जीवन के अनुराग के चित्रण अउरी परेम के परदरसन सुने के मिलेला। चइता में मौसम के रंग अउरी प्राकृतिक के प्रसंग के बर्णन बहुते बढ़िया से सुनेके मिलेला।\nभोजपुरी समाज में समय के गति के साथे-साथे लोग के फुर्सत आ आनंद लेवे के तरीका में आइल बदलाव भोजपुरी लोकगीतन के समुन्दर बना देहले बा। भोजपुरी संस्कृति में गीतन के ई अनोखा धरोहर में समय स्वतन्त्रता आ समय से बान्हल दुनु तरह के गीतन के रचना कइल गइल बा। समय स्वतन्त्र रहल गीतन में भजनकीर्तन, झूमर सहित के कुछ गीतन के लेहल जाला बाकी समूचा गीत खास समय, खास महिना, खास रितु, खास उत्सव, खास अनुष्ठान चाहे कौनो खास आवसर पर ही गावे के प्रचलन बा। चइता चाहे कहीं चइतावर समय से बान्हल मौसमी गीत ह।\nसमय से बान्हल गीतन के कुसमय पर ना गावे के हिदायत भी देहेल गइल बा। एक मौसम के गीत दोसर मौसम में अकरावन लागेला। भोजपुरी जनश्रुति के मान्यता बा की अइसन समय से बान्हल मौसमी गीत कुसमय गावला पर अनिष्ट होखे के आशंका होखेला। जनश्रुति के लोकगाथा के अनुसार सावन के महिना में एगो गाय कही एगो ईनार में गिर गइल रहे। सावन भादों बरसात के महिना होखेला एही से गाय के आशा रहे की दू चार दिन में बारखा बरस बे करी अउरी ईनार में पानी भरबे करी धीरे धीरे पानी के सतह ऊपर उठी अउरी हम ईनार से बाहर निकल जाएम। एतने में कोई जन सावन के महिना में चइतावर गा देहले। चइतावर के धुन सुनि के गाय के हिम्मत टूट गइल काहे की चइत से सावन आवे में चार महिना लागेला अउरी गाय हादास से मर गइल। ओही से कहल गइल बा\n"सांझ पराती भोर के सांझा, लात खाए के इहे धंधा"\nअर्थात साँझ के पराती आ भोर में साँझा ना गावे के चाहि।\nकबो समय रहे की गाँव में रात-रात भर चइता के धुन सुनाई देवे\n"आ गइल हो देख चइत महिनवा,\nमहुवा बिने हम जईब हो रामा,\nआमवा के लागेला टिकोरवा,\nआ गइल हो देख चइत महिनवा"\nचइत महिना के शुरू होते चइता के गायन भी शुरू होला। गाँव-देहात में चइत महिना नाय साल के साथे-साथे गर्मी के शुरुवात होखेला गर्मी में सभ कोई गाँव के चौक-चौराहा पर बुढूवा पुरनिया लोग रात-रात भर चइता गा के बितावत रहे लोग अब उ समय ना रह गइल। अब त हमनी के भोजपुरिया संस्कृति धीरे-धीरे भुलात जाता अउरी चइता त अब बस इन्टरनेट, कौनो भोजपुरी सांस्कृतिक कार्यक्रम या रेडियो पर ही सुने के मिलेला।\nचइता गीत के मूल रूप से दू गो लय होखेला। आई कुछ चइता के बोल देखल जाव:-\n‘बितले फगुनवा आहो चइता आएल हो चइता आएल हो रामा\nदेश गेल बलमुआ सेहो नहीं आवले हो रामा देश गेल बलमुआ\nचइत मासे चुनरी रङाइद बलमु हो जइबो नइहरवा\nचुनरी रङाइद चोलिया सिआइदऽ\nअँचरा में घुँघुर लगाइदऽ बलमु हो जइबो नइहरवा। चइत मासे॥\nपहिले सुमिरो सुरसती मतवा हे रामा, एही ठईया।\nआजू चइता हम गाईब हे रामा, एही ठईया॥’\nनाम : अशोक कुशवाहा\nपता : गा.बि. स. भिस्वा - ३ पर्सा (नेपाल )\nभोजपुरी अध्यन तथा अनुसंधान केन्द्र पर्सा जिल्ला के सह-संयोजक\nदूरभाष नम्बर : +९७७ ९८४५३०५२६४


22 में बाइसकिल | आएंगे गजब नतीजे, अखबार देख लेना। इस बार साइकिल की, रफ्तार देख लेना।। समाजवादी विजय यात्रा का जौनपुर में स्वागत है| जनपद में सपा के राष्ट्रीय अध्यक्ष एवं पूर्व मुख्यमंत्री उत्तर प्रदेश सरकार मा. अखिलेश यादव जी का हार्दिक स्वागत एवं अभिनन्दन - रत्नसेन सिंह, जौनपुर | #NayaSaberaNetwork - Naya Sabera | नया सबेरा - No.1 Hindi News Portal Of Jaunpur (U.P.)\nHome / recent / 22 में बाइसकिल | आएंगे गजब नतीजे, अखबार देख लेना। इस बार साइकिल की, रफ्तार देख लेना।। समाजवादी विजय यात्रा का जौनपुर में स्वागत है| जनपद में सपा के राष्ट्रीय अध्यक्ष एवं पूर्व मुख्यमंत्री उत्तर प्रदेश सरकार मा. अखिलेश यादव जी का हार्दिक स्वागत एवं अभिनन्दन - रत्नसेन सिंह, जौनपुर | #NayaSaberaNetwork


June 2020 – टटका खबर\nलद्दाख के गलवान घाटी में काल्हु चीन का साथे भइल सैनिक भिड़न्त में भारत के 20 गो सैनिक बलिदान हो गइलें. एहमें एगो कर्नल आ दू गो जवान के मौत के खबर पहिले आइल रहुवे बाकिर बाद में सेना का तरफ से जारी बयान में कहल गइल कि दुर्गम इलाका आ बहुते पाला का चलते\nराज्य सभा खातिर होखत चुनाव में कर्नाटक से चार गो आ अरुणांचल प्रदेश से एगो सदस्य बिना विरोध के चुना गइलें. काहे कि एहिजा ओतने लोग परचा दाखिल करुवे जतना सीट रहुवे. पिछला लोकसभा चुनाव में हारल आ पहिले पीएम रह चुकल एच डी देवेगोड्डा आ लोकसभा में कांग्रेस के नेता रहल मल्लिकार्जुन खडगे एह\nयूपी के हर जिला में कोरोना जाँच करे वाला ट्रू एनएएटी मशीन के आजु मुख्यमंत्री योगी आदित्यनाथ जी कइनी. अब हर जिला अस्पताल में आपात इलाज ला आवेवाला मरीजन के कोरोना स्क्रीनिंग एक घंटा में कइल जा सकी. अबहीं यूपी में 4642 कोरोना मरीज मौजूद बाड़ें. 7609 कोरोना मरीज ठीक हो गइल बाड़ें. रोजाना 15


ओकरा बाद फेर ना मिल पवलें राजेश खन्ना आ मनोज तिवारी – Anjoria\nबॉलीवुड के पहिला सुपर स्टार राजेश खन्ना यानि काका के निधन से पूरा देश में शोक के लहर पसरल बा. मनोजो तिवारी एह निधन से बेहद मर्माहत होत कहलें कि दारा सिंह के जुदा भइला के दुख भुलावे के कोशिशे करत रहीं जा कि काका के निधन हो गइल. पूरा भोजपुरी फिल्म उद्योग का तरफ से काका राजेश खन्ना के निधन पर शोक संवेदना जाहिर कइलें मनोज तिवारी. कहलन कि काका से उनुकर भेंट तीन बेर भइल रहे. पिछला बेर दादा साहेब फाल्के अवार्ड समारोह में मंच शेयर करत में बहुते अपनापन से बात भइल रहे. आ तब काका मुलाक़ात खातिर फेर आवे के कहले रहलें.\nमनोज तिवारी कहलें कि काका अमर बाड़ें आ हमनी के ‘जीना यहां, मरना यहां, इसे सिवा जाना कहां…’ गीत के बोल बरबस याद आ जात बा. ओही तरह राजेश खन्ना के याद करत ‘ज़िन्दगी के सफर में गुज़र जाते हैं जो मकाम, वो फिर नहीं आते….’ गीत के बोल याद आ जात बा.


ईयाद नइखे परत कि 'भोजपुरी जंक्शन' कs अबले कवनो अइसन अंक आँखि का सोझा से गुजरल होखे, जवना के कलेवर के लिहाज से हल्लुक कहल जा सके! अपना प्रतिष्ठा आ मेयार का मोताबिक ईहो अंक लाजवाब आ संग्रहणीय बाटे। एह अंक का बारे में जदी रचि के लिखल जाव तs कइ गो पन्ना रँगा जाई। भाई मनोज भावुक जी के संपादकीय ' अनुभव के अँटिया हs संस्मरण ' जहाँ सरल भाषा में संस्मरण के परिभाषित कर रहल बा, उहँवे (भलहीं विषय से तनी अलग हटि के होखो ) पूर्व सांसद रवीन्द्र किशोर सिन्हा जी के विचलित कर देवेवाला लेख ' बिहारी के मौत पर चुप्पी ' देस के अधिकांश राजनीतिक पार्टियन, मानवाधिकारवादियन आ पूर्वाग्रही बुद्धिजीवियन के संकीर्ण मानसिकता, अवसरवादिता आउर दोगलापन के उजागर कर रहल बाटे!\nसंक्षेप में कहल जाव तs एह अंक कs एक-एगो पन्ना पर टाँकल एक-एगो शब्द पठनीय आ सराहनीय बाटे। एह बदे हम भाई केशव मोहन पाण्डेय जी, डॉ. अन्विति सिंह जी, विनय बिहारी सिंह जी, डॉ. भोला प्रसाद आग्नेय जी, डॉ. रंजन विकास जी, मार्कण्डेय शारदेय जी, भगवती प्रसाद द्विवेदी जी, बहन गरिमा बंधु जी समेत सबकर अभिनंदन-वंदन करत बानीं। वइसे तs हर लेख में कुछ न कुछ सम्मोहक सामग्री मौजूद बाटे बाकिर पर्सनली हमरा के, स्व० रामेश्वर सिंह काश्यप उर्फ लोहा सिंह पर आधारित संस्मरण ' काबुल के मोरचावालू ' आ भोजपुरी के लोकप्रिय गीतकार स्व० अनिरुद्ध जी के व्यक्तित्व/कृतित्व कs बखान करत लेख पढ़िके बड़ा नीक लागल। महेन्द्र प्रसाद सिंह जी कs संस्मरण 'चुनौती बनल अवसर' भी बहुत मजेदार लेख बाटे।\nअतना सुघ्घर-सुघ्घर संस्मरणात्मक लेख संग्रहित कर के पाठकन का आगा परोसे खातिर 'भोजपुरी जंक्शन' के संपादक भाई भावुक जी के साधुवाद आ परनाम!\nशशि कुमार सिंह 'प्रेमदेव', वरिष्ठ कवि, बलिया ( उत्तर प्रदेश )\nभोजपुरी जंक्शन के संस्मरण विशेषांक देखनी। बहुत नीक लागल। यथा नाम तथा रूप। जंक्शन ओकरा के कहल जाला जहाँ अलग-अलग रास्ता आके मिलत होखे। 'भोजपुरी जंक्शन' पर भोजपुरी साहित्य का अलग-अलग विधा आ के मिलेला। ई अंक संस्मरण पर केंद्रित बा। संस्मरण साहित्य के एगो विधा ह जवना में लेखक अतीत के स्मृतियन का ढेर में से कुछ रमणीय स्मृति अपना भावना का रंग से रंग के असरदार तरीका से पेश करेला।\nभोजपुरी जंक्शन के संस्मरण अंक देखलीं, पढ़ली आ विचरलीं। कवर पेज बहुते जोरदार आ आकर्षक बा। भोजपुरी में अक्सर समय बढ़ावे खातिर s के प्रयोग हमरा अनावश्यक बुझाला, उ त पाठक अपना हिसाब से समय निर्धारित क लेला। जइसे- "सोशल अड्डा प " लिखल काफी बा, प के आगा s लिखल जरूरी नइखे। S से अंग्रेजी आ अंग्रेजियत के गंध आ रहल बा।\n« नया साल पर सौगात : भोजपुरी के 101 दिवंगत साहित्य सेवीराउर सनेस »


नीमन आदमी बन गइलें बिपिन सिंह – Anjoria\nखलनायक बिपिन सिंह अकसरहाँ कुछ ना कुछ नया करत रहलें. एही चलते फिलिम “प्रतिघात” में बिपिन सिंह खलनायकी ना कर के एगो नीमन आदमी के किरदार कइलें बाड़ें. दर्शको उनुका के अइसने पाजीटिव किरदार में देखलो चाहत रहलें. अब ई भूमिका कर के बिपिन सिंह बहुते खुश बाड़ें. एहमें उनुका के एगो सच्चा आ इमानदार पुलिस इंसपेक्टर का रुप में देखीहें दर्शक. अक्षरा सिंह एहमें एगो खास भूमिका में बाड़ी.\nई नारी प्रधान फिलिम अनुभव मोशन पिक्चर के बैनर तले बनल बा आ निर्देशक बाड़ें आनंद डी गहतराज. फिलिम के कहानी लिखले बाड़न मनोज पाण्डेय.


विभोज अध्यक्ष परमहंस त्रिपाठी के निधन पर शोकसभा – Anjoria\nविभोज अध्यक्ष परमहंस त्रिपाठी के निधन पर शोकसभा\nAug 2, 2013 परमहंस त्रिपाठी, विश्व भोजपुरी सम्मेलन\nविश्व भोजपुरी सम्मेलन के राष्ट्रीय अध्यक्ष परमहंस त्रिपाठी के निधन पर सम्मेलन के बलिया इकाई अपना श्रीराम विहार कॉलोनी स्थित कार्यालय पर श्रद्धांजली देत शोकसभा बोलवलसि. श्रद्धांजलि देत विश्व भोजपुरी सम्मेलन के राष्ट्रीय सचिव डा॰ अशोक द्विवेदी कहलन कि श्री परमहंस त्रिपाठी समाजवादी आन्दोलन के समर्पित आ निष्ठावान अगुवा रहलन. भाषा आ संस्कृति से अपना असीम लगाव का चलते उहाँके भोजपुरी भाषा, साहित्य आ कला के बढ़न्ती आ संरक्षण ला विश्व भोजपुरी सम्मेलन के बनावे आ चलावे में आपन बहुते खास सहयोग दिहनी. भोजपुरी के ओकर अंतर्राष्ट्रीय पहचान दिलवावे मे त्रिपाठी जी के महती भूमिका रहल.\nएह श्रद्धांजलि सभा में आपन विचार प्रकट करेवालन में डा॰ शत्रुघ्न पाण्डेय, शम्भुनाथ उपाध्याय, कन्हैया पाण्डेय, हीरालाल हीरा, डा॰ श्रीराम सिंह, शिवजी पाण्डेय रसराजम नवचंद्र तिवारी, अनन्त प्रसाद रामभरोसे, रवीन्द्र ओझा एडवोकेट, आ रमेश चन्द्र श्रीवास्तव शामिल रहलें.\nसभा के आखिर में दू मिनट ला चुप्पी साध के मृतात्मा के शान्ति ला प्रार्थना कइल गइल.\nपरमहंस त्रिपाठी के निधन पिछला बुध के भइल रहुवे आ काल्हु बियफे का साँझ देवरिया जिला के भागलपुर का कालीचरण घाट पर अंतिम संस्कार कइल गइल. परमहंस त्रिपाठी जी देवरिया जिला के भागलपुर विकास खंड के धरमेर महलिया गाँव के निवासी रहनी. एने लमहर समय से उहाँ के तबियत खराब चलत रहुवे. अंतिमसंस्कार का मौका पर मुखाग्नि त्रिपाठी जी के बड़का बेटा आ महाराष्ट्र सरकार क प्रमुख सचिव रहल सतीश त्रिपाठी दिहलें. एह मौका पर छोटका बेटा अनिल त्रिपाठी, आ विश्वभोजपुरी सम्मेलन के अरुणेश नीरन समेत अनेके गणमान्य लोग मौजूद रहुवे.\nभुखाइल पेट के सांच\n2 thought on “विभोज अध्यक्ष परमहंस त्रिपाठी के निधन पर शोकसभा”\nविभोज अध्यक्ष परमहंस त्रिपाठी के निधन सामयिक होखला का बादो भोजपुरी खातिर एगो बहुत बऽड़ नुकसान बा | पुरान फेड़ आपन समय पूरा कऽ रहल बाड़े आ नया फेड़ के आगम कहीं से सुनात नइखे |\nभगवान उहाँ के आत्मा के शांति देसु आ उहाँके शोकसंतप्त परिवार के (जवना में हमार समस्त भोजपुरी परिवार शामिल बा) एह सदमा के सहे के ताकत देसु | हमार श्रद्धांजलि |\n- रामरक्षा मिश्र विमल\nहारदिक नमन अउर श्रद्धांजली।।


देश दुनिया से टटका खबर, २७ फरवरी १४ – टटका खबर\nFeb 28, 2014 आआपा, उम्मीदवारन के सूची, भाजपा, राजीव गांधी, लोकपाल, हीरा के खान\nएह साल होखे वाला लोकसभा चुनाव खातिर अपना उम्मीदवारन के पहिला सूची भाजपा महाशिवरात्रि का दिने जारी क दिहलसि. एह सूची में चउवन उम्मीदवारन के नाम बा. अध्यक्ष रहल नितिन गड़करी नागपुर से आ वरिष्ठ नेता गोपीनाथ मुंडे बीड से चुनाव लड़ीहें. एह सूची में महाराष्ट्र आ पश्चिम बंगाल की 17, ओडिशा के छह, जम्मू कश्मीर से पांच, हिमाचल प्रदेश से तीन आ अरुणाचल प्रदेश, मणिपुर अउर गोवा से दू दू गो सीट ला उम्मीदवारन के नाम शामिल बा. एह में अनुसूचित जाति आ जनजाति के छह, चार गो अल्पसंख्यक आ दू गो औरतन के नाम शामिल बा. एह सूची में नरेन्द्र मोदी के नाम नइखे बाकिर सुने में आवत बा कि उनुका के वाराणसी लड़वावल जाई. डा॰ मुरली मनोहर जोशी तब कानपुर से लड़ीहें.\nराजीव गांधी हत्याकांड के कवनो दोषी के रिहाई करे पर सुप्रीम कोर्ट रोक लगा दिहले बावे. कहलसि कि मौत के सजा पवले दोषियन के सजा उमिर कैद में बदलला पर होखे वाला प्रक्रिया तय कइल जाई आ ओकरा बादे कवनो फैसला हो पाई.\nविदेश मंत्री सलमान खुर्शीद नरेन्द्र मोदी के नपुंसक कह दिहले आ ओकरा बाद होखत छीछालेदर देखत राहुल गाँधी कह दिहलन कि एह तरह के बयान के समर्थन ना कइल जा सके. कांग्रेस के लागत बा कि एह तरह के अभद्र बयानबाजी से नरेन्द्रे मोदी के फायदा होखत बा. पिछला दिने चाय बेचेवाला बयान का बाद के हश्र एकर उदाहरण बा.\nछत्तीसगढ़ में 6.5 करोड़ साल पुरान ज्वालामुखी के अवशेष मिलल बा. एकरा अध्ययन का बाद कहल जात बा कि बस्तर के एह इलाका में हीरा के खान मिल सकेला.\nआपसी झगड़ा का बाद बियफे का भोर में १३वीं राष्ट्रीय राइफल के एगो जवान अपना पाँच गो साथियन के गोली मार दिहलसि आ बाद मे अपनो जान दे दिहलसि. घटना गांदरबल जिला के मानसबल झील का नियरा बारम पथर सैन्य शिविर में भइल.\nआ आपा आपन दुसरका सूची जारी कइलसि जवना में राजमोहन गांधी के पूर्वी दिल्ली लोकसभा सीट से उम्मीदवार बनावल गइल बा जहाँ से शीला दीक्षित के बेटा संदीप दीक्षित सांसद हउवन. पहिले कहल जात रहे कि राजमोहन गाँधी के नरेन्द्र मोदी का खिलाफ लड़ावल जाई.\nमशहूर विधिवेत्ता फली एस नरीमन लोकपाल सर्च कमेटी के हिस्सा बने से मना कर दिहलन काहे कि उनका लागत बा कि सरकार के बनावल बहुस्तरीय प्रक्रिया से बढ़िया आदमी के अनदेखी होखी. एहसे एह काम में उ शामिल ना हो सकसु.


आयुष्मान भारत कार्यक्रम सफल करे में आईएमए सहयोग करे – योगी – टटका खबर\nगोरखपुर, 30 अप्रैल (वार्ता). उत्तर प्रदेश के मुख्यमंत्री योगी आदित्यनाथ इंडियन मेडिकल एसोसिएशन से आशा जतवले बाड़ें कि ऊ देश के ‘आयुष्मान भारत’ कार्यक्रम के सफल बनावे ला पूरा सहयोग करी.\nगोरखपुर में आईएमए के एगो कार्यक्रम में अपना संबोधन में मुख्यमंत्री योगी आदित्यनाथ कहनी कि राज्य सरकार आ आईएमए समन्वय बनावे त आम जनता के बेहतर स्वास्थ्य सुविधा देबे में आसानी हो जाई. कहनी कि सरकार के दायित्व बा कि जनसामान्य के बेहतर स्वास्थ्य सुविधा उपलब्ध करावे आ एकरा ला आईएमए सहित अउरिओ संस्था जुड़ जाव त अउर बेहतर.\nकाल्हु प्रधानमंत्री नरेन्द्र मोदी ‘आयुष्मान भारत’ के शुरुआत करीहें आ एह कार्यक्रम के सफल बनावे में आईएमए के पूरा सहयोग देबे के होखी. चिकित्सा क्षेत्र के 70 प्रतिशत सेवा निजी क्षेत्र का आसरे बा आ ओहू लोग के चैरिटी का माध्यम से जनता के सेवा करे के चाहीं. राज्य में डॉक्टरन के बहुते कमी बा एहसे आईएमए प्रदेश सरकार के साथे मिलके रणनीति बनाके काम करे जवना से आम जनता के बेहतर स्वास्थ्य सुविधाएं उपलब्ध करावल जा सके.\nTags: आईएमए, गोरखपुर, योगी आदित्यनाथ. आयुष्मान भारत


भोजपुरी के कहाँ ले जात बा महुआ ? – Anjoria\nमई 2, 2011 महुआ\nरमेसर काका हँसुआ उठवले भिनसहरे गोहूँ काटे जात रहुअन. ओही बेरा हमहुँ महुआ बीने खातिर दउरी अउर डलिया उठवले निकलल रहुवीं. रमेसर काका के देखते हमरी मुहें से निकलि गउवे, “पाँव लागी काका, चउरी के खेत काटे जा तारS का ?”\n“नीमने रहु बाबु, चउरी में के ना, महुआनी के खेत काटे जा तानी.”\nरमेसर काका क एतना कहते हमहुँ झट से कहि देहुवीं, “ई त अच्छा बा. हमहुँ महुआ बीने महुआनिए में जातानी.”\nरमेसर काका आगे-आगे अउर हम उनका पीछे-पीछे चलत-चलत महुआनी में पहुँचि गइनी जा. महुआनी में पहुँचि के हम लगनी महुआ बीने अउर रमेसर काका अपनी खेते में जा के लगने गोहूँ काटे. रमेसर काका के खेत महुआनी क एकदम बगलिए में सटल बा.\nपहिला बेर के चुवल कुल्हि महुआ बीनले क बाद हम सोंचनी कि कोनहवा महुअवा अबहिन एक-आध गो टिप-टाप चुवता तवलेक हम काँहे ना जा के रमेसर काका से एक बीरा सुर्ती ले-ले आईं. एकरी बाद हम डलिया-दउरी कोन्हवा पेड़े की नीचे छोड़ि के रमेसर काका क लगे उनकरी खेते में पहुँचि गइनीं. अबहिन हम कुछ कहहीं के रहनी तबलेकहीं रमेसर काका हमके देखते बोलि पड़ने, “बाबू! दड़वा पर कुरता धइले बानी. तनि ओमें से चुनौटी निकालि के सुरती ना बनावS.”\nहम कहनी, “ठीक बा काका. दरअसल हम सुरतिए खातिर त अइनी हँ.” एकरी बाद हम रमेसर काका की कुरता में से चुनौटी निकालि के लगनी सुरती बनावे.\nसुरती बनवले की बाद हम तनियेसा उहवें चढ़ा (गिरा) देहनी अउर ओकरी बाद रमेसर काका के देहनी अउर खुदे खइनी. सुरती खाते हम कहनी, “ए काका, इ सुरतिया त बहुते तेज बा.”\nए पर काका कहने, “अरे बाबू. इ सुरती हम देउरियाँ की सुरतीहट्टा से मँगवले रहनी हँ.”\nएकरी बाद हम रमेसर काका से कहनी, “आजु महुआ बिनहुंवाला केहू ना आइल ह. कुल्हि महुआ हमरा अकेले बीने के परल ह अउर एतने ना अबहिन कोनहवा महुअवा चुवते बा.”\nहमरी एतना कहते रमेसर काका कहने, “बाबू, महुओ के लीला अपरम्पार बा. पहिले क जबाना में महुए हम गरीबन के आहार रहे. महुआ कूटि के लट्टा बनावल जाव अउर गरीबी में ओही के खाइल जाव. एतने ना जब केहू रिस्तेदार आ जा, त हमरा इयादि बा, माई का करे की महुअरि बनावे अउर ओ रिस्तेदार के खिआवे. कबो-कबो एक-आध किलो महुआ बेंची के हम बाजारे से कुछ सामानो खरीदि के ले आईं. धीरे-धीरे जुग-जबाना बदलि गइल, आजु न केहू लट्टा खाता न महुअरि.”\nकाका की एतना कहते हम कहि बइठनि, “का हो काका, त का ओहू जबाना में लोग महुआ से सराबो बनावे? देखS न. चिल्लर भाई त रोजो मूँजहनिया में महुआ के सराब चुआवताने अउर गाँव-जवार के लोग सराब खातिर उनकी लगे चलि आवता.”\nहमरी एतना कहले की बाद काका एगो लंबा साँस लेहने अउर कहने, “बाबू, ओहू जबाना में लोग महुआ के सराब चुआवे. हमरा इयादि बा कि कई गो चरवाह ई सराब पी के आपसे में गारी-गलउज, लाठी-लठउअल क लें सन. कई जाने के कपार फुटि जाव. पर कहल गइल बा कि हर चीज के बुरा अउर अच्छा दुनु पहलु होला. ई हमनीजान क ऊपर निर्भर बा कि ओके कवने रूप में ले तानीजाँ.”\nकाका के इ बाति सुनि के हम कहनी, “काका, हम तोहार बाति समझनी नाँ?”\nए पर काका कहने, “बाबू, हम तोहके बता दीं कि ए महुआ के सराब बहुत कामो के होला. घाव-ओव पर लगबले पर बहुत फायदा करेला. केतनो भीतर घाव होखो पर अगर तूँ महुआ के सराब ओह पर मलि द त घाव एकदम ठीक हो जाला.”\nकाका के इ बाति सुनला की बाद हम कहनी, “काका, तूँ महुआ देखे ल कि ना? अरे हम महुआ चैनल के बात करतानी.”\nहमरी एतना कहते काका कहि पड़ने, “बाबू, महुआ देखल त आपन मजबूरी बा. अरे जब भोजपुरी क नाव पर इहे एगो चैनलवे बा त चाहें गलती देखावे चाहें सही, देखहीं के परी. पर ए चैनलवाला कुल के चाहीं कि जवने कुछ देखावें उ दवाईवाला महुआ होखे के चाहीं. मतलब भोजपुरिया संस्कार, संस्कृति, समाज से जुड़ल न कि टीआरपी बढ़वले क चक्कर में सराबियन वाला महुआ. अश्लीलता से सराबोर. अरे भाई ए महुआ के हिंदी चाहें अन्य भाषा क चैनलन के नकल कइले के ताक नइखे. अगर करबो करे त अपनी समाज, संस्कृति के धेयान में रखि के करे. भोजपुरी समाज, संस्कृति एतना समृद्ध अउर विविधता से सराबोर बा कि एपर लाखोंगो कार्यक्रम देखावल जा सकेला. अगर ए सब क ऊपर कवनो कार्यक्रम देखावल जाई त सबके ई अच्छो लागि अउर सब लोगन क नजर में भोजपुरी अउर भोजपुरिया के वास्तविक अउर सही संदेसो जाई. भोजपुरी अउरो समृद्ध होई.”\nकाका के इ बाति हमरो अच्छा लागल. हम सोंचनी कि महुआ के कईगो रूप बा. पर हमनी के महुआ क ओही रूप के अख्तियार करे के बा जवने से समाज, संस्कृति के हित होखे, अहित ना. महुआ के लट्टा, महुअरि की रूप में इस्तेमाल होखे के चाहीं न कि सराब बनवले क रूप में. खैर अगर सराबो बनता त उहो कम मात्रा में बने के चाहीं अउर ओकर उपयोग पी के केहू के गरिअवले में ना बलुक दवाई के रूप में दुख-दर्द दूर करे खातिर होखे के चाहीं.\nभाई महुआ टीबी के कर्णधार लोग. इहाँ महुआ से महुआ के तुलना कइल गइल बा. अब रउआँ सब क ऊपर बा कि रउआँ सब अपनी महुआ के कवन रूप दे तानी जाँ अउर देकनिहारन क आगे कवन महुआ परोसऽतानी जाँ. उहे महुआँ परोसीं जवने से भोजपुरी, भोजपुरिया समाज, संस्कृति के भला होखो अउर हम इहो गारंटी दे तानी कि ए से महुआ के टीआरपी घटी ना बलुक अउर बढ़ि जाई.\n5 thoughts on “भोजपुरी के कहाँ ले जात बा महुआ ?”\nDINESH CHANDRA GUPTA s/o SHRI BHRIGU PRASAD GUPTA , A/P- VIDYA BHAWAN NARAINPUR DIST- BALLIA UP - 277213 कहते हैं:\nमई 13, 2011 को 7:06 अपराह्न पर\n”bhojpuri JAN KE KALEJA H ”\nkuldeepak pathak कहते हैं:\nमई 10, 2011 को 1:45 अपराह्न पर\nmahua t ago bhojipuria chainal ba bhojipuria samaj kaage bade k javan log bhojipuria janato rahele h aur jagah badalle se bollo bhulail jat rahale u ho lo bolle me na sankochat bane. kuldeepakpathak Deoria VALE BABA\nमई 7, 2011 को 9:38 पूर्वाह्न पर\nबहुत खुशी भइल इ जानि की तूँ आई.आई.टी. में बाड़S…तूँ कवने डिपार्टमेंट में बाड़S…हम हर सनिवार के आई.आई.टी. बांबे में ही दिन में 10 से4ले रहेनी…कंप्यूटर साइंस डिपार्टमेंट में…एक्टेंसन ह..4706…..\nहम तोहरी फोन के इंतजार करबि….सादर आभार।।\nRATANLAL VISHWAKARMA कहते हैं:\nGood Pandey jee Bhojpuri Ka Name Aise hi Ucha karna hai RATANLAL VISHWAKARMA IIT BOMBAY\nमई 3, 2011 को 3:23 अपराह्न पर\nपाण्डेय जी उ महुआ ई महुआ ना ह .जवना में माट्टी के नशा होखे .भोजपुरी महुआ हिंदी के बोतल में पैक करके परोसल जाता .उ गंध ,उ महक सब गमकउआ सेंट में बदल गईल बा . बस !


कुशिआरी – भोजपुरी साहित्य सरिता\nबिआह-समंध बड़ी टुनकाह चीझ ह जी! सुरुए से सइ-सइ बीपत। कबो नाइ मँझधार में नापता हो जाला त कबो कचारे में मरा जाला। ते प कुश काका जइसन करजिब्हा अदिमी गाँव में रहस त सरबनासे बूझीं। असहूँ कहल जाला कि जेकर खेत में कुशिआरी निपज जाय ओहि गिरहस्त के सात पुहुत तक अन्न के दरसन ना करि पइहें। नीसन शहतीर अस गाँव में लागल घुन रहे ककवा, जवन तरे-तरे पूरे गाँव के रेसा-रेसा भुरकुस क दिहले रहे। बतकटी, पिनुकाही, गरपराही, कुभाखन, चुगलर्इ, र्इ सभ अइसन ऐगुन-गिरोह रहीसँ जवन उनुका में कूट-कूट के ना धुरमूस के भरल रहीसँ। सभ से सरेख ऐगुन बियहकÍी के रहे जवना में काका बिसेख पटुता प्राप्त रहन।\nअब देखीं ना, रमेसर तिवारी कवन बेजायँ कइले रहन जे आपन बेटा के बरतुहारी के बात छुपावे के कोर्सिस कइलें। एही निस्तानी क डरे छेंका-बरछे्या के गुपचुप आयोजन भइल। अनेसा त हइए रहे जे कुश काका के जाने भ में कवनो घरे बाजा ना बाज सके। कवनों घरभेदी कान में फुसुक गइल होखे भा अगुअन क जलखर्इ बदे रमेसर तिवारी के घर में पाकत खाँटी घिवहा हलुवा के सुबास ससर के बनाँस में आलोड़न-बिलोड़न कइले होखे, काका के कान खरहा अस अलग गइल। भोरबेरा रहे त कुश काका समै अनुसारि लतरी हाथे लोटा, कान प जनेव आ दहिना हाथ में ठेघुरी लिहले रमेसर तिवारी के दालान के अगवासा बथान प हाजिर भ गइलें। रमेसर के त साँसे अँटकल जाय। ऊपरा का मने निहँस-भाव के बिहँस के बाना धरावत बड़ी मोसकिल से बकरलें- ‘‘आर्इं आर्इं काका, अबहिएँ त राउर चरिचा होत रहे, तले ले आइए गइनीं। ढेर दिन जीअबि। अरे बचवा, तनी काका के चाह-उह लइहऽसँ रे!’’\nकुश काका चश्मा के टूटही डाँटी में बान्हल फुदेनाओली रसरी के पीछे माथ के ऊपरकी छोर प घसेटत खूँटा प बान्हल बरधन क ओरि बिहंगम नजर डललें, जइसे केहू ऊँच ढिबरा प चढ़ि के नीचे चरत ढोरन के तजबिज करत होखे।\n‘‘काहे रमेसर, र्इ सभ बरध तहरे हवन? कब लिहल·? र्इ बहुते आछा काम कइल·। तहरो थउँसल खेती अब ठाढ़ हो जइहें।’’ रमेसर तिवारी के बुझाइल जइसे हाथ आइल गरर्इ अब छटकले चाह·तीया। काका अवते एगो अगिनबान छोड़ि दिहले रहन। एहि बीच कुश काका निहुर के, चुक्कीमुक्की बइठ के, बरधन के आगाड़ी-पिछाड़ी बारीकी आ तन्मयता से कुछ तलाशे लगलें, जइसे पय-पातर, बार-भँवरी के गहन अनुसंधान करत होखसु। काका के नजर बेरि-बेरि बथान से उठि के दलान क ओरि छहल जाय जहाँ अगुआ आगंतुक लोग बिराजमान रहन।\n‘‘का हो रमेसर, र्इहाँ सभे के?’’ फिन उत्तर के प्रतीक्षा कइले बेगर बात के रोख बदलत बरध-बखान प उतर अइलें जइसे एहि प्रश्न के कवनों बिसेख महत्व ना होखे।\n‘‘बरध त बूझऽ जे एकदमें उम्दा लइले बाड़ऽ। दसकोसी में अइसन माल-मवेसी नइखन लउकत।’’\nरमेसर के जान अफदरा में परल रहे, ऊ अगिनबान के तेज आँच में त अगतहीं से जरत रहन। एहि स्थिति के कइसे सम्हारस? सुनले रहन जे अगिनबान के काट बरुनबान रहे। मतलब र्इ कि कवनो चीझ झोंकारत होखे त ओ प पानी छिरिकऽ। उपाय सूझल। तुरत बिअहगर पूत क ओरि इशारा कइलें। पूत समझदार रहन, लपक के कुश काका के चरनबंदगी कइले। एहि क्रिया में काका के गोड़ के ठेसाह अँगूठा प भिनुकत माँखी से उपजल घिन के ऊ भीतरहीं दबा दिहलें आ गोड़ के नाम प ठेहुना छुवे के देखउआ मरजाद के निबाह करे के बजाय पूरा पग-परस क रीति निभावल गइल। अनीच्छा से कइल कवनो काम में, भलहीं ऊ कतिनो सावधानी से कइल जाय, कुछ-ना कुछ कसर रहिए जाला। अतिशय उमग में बबुआ थोरहन तलमलइले आ संतुलन बिगरे का ओजह से उनुकर उद्धत अँगुरी काका के घवाहिल अँगूठा में चुभ गइल। काका जहवाँ ठाढ़ रहनि तहवें असह टीस से एकटंगे छरपे लगलें। बबुआ क हाथ में कुछ पनिआह अस लभेराइल रहे त ऊ घूरि-घूरि सूँघत एकओरि लपक लिहलें। कहले जाला कि जादे धीगर लोग तीन जगे मइला मखेलें।\nसुने में आवेला जे बानर एक त फेंड़ से नीचे ना धबकस आ खुदा-न-खास्ते कहीं अइसन मोंका आइओ गइल त कुछ-न-कुछ डहुँगी-पतर्इ क संगहीं गिरेलें। टभकत घाव के बेथाहुर पीर से उछलतो-उछलतो काका आसिरवाद देवे से बाज ना अइलें। मुँह से निकसत अजस्र वाग्धार पीछे से ढेला का सकल में फेंका गइल- ‘‘नीके रह·, नीके रह· बाबू, हम त रोजे रामजी से मनावत रहीं जे तहार मिरगी छूटे आ माथे मउरि चढ़े। बहुते नीक भइल। सुन्नर बहुरिया के हाथ पीठि प परते ए तरि के बर-बेरामी त अपनहीं ठीक हो जालीसँ।’’\nजाहिर बा कि बात अगुअन के कान में परल होखी। ना जाने का भइल कि ऊ लोग फरफरागित बदे गाँव से बहरिआइल त फेरु वापिस ना आइल। रमेसर तिवारी देर तक पलक-पाँवड़ा बिछइले रहि गइलें बाकी उनुका दूर-दूर ले कुशिआरी के सेवाय अउ कुछ ना लउकल।\nजिउतिया आवे से महिना भर पहिले से ठेकुआ के नाम जपत बाड़े भुनेसर भाई. काल जिउतिया...\nरंग-बिरंग अबीर-गुलाल के दुकान लाईन से सजल रहे। लोग आपन लाईकन ला पिचकारी रंग के खरीदारी...\nघर में नाया सामान के अइला पर पुरनका के पूछ घट जाला कबो कबो त खतमें...


Download आ गया Rehana Raj का 2019 मे धूम मचाने वाला वीडियो सांग जवानी होला पानी पानी 4k Video Bhojpuri - ExtraVid.Org\nआ गया Rehana Raj का 2019 मे धूम मचाने वाला वीडियो सांग जवानी होला पानी पानी 4k Video Bhojpuri Video List\nHome › Search › आ गया Rehana Raj का 2019 मे धूम मचाने वाला वीडियो सांग जवानी होला पानी पानी 4k Video Bhojpuri\n#आ गया Rehana Raj का 2019 मे धूम मचाने वाला वीडियो सांग | जवानी होला पानी पानी #4K VIDEO BHOJPURI\n#आ गया Chhotu Ji का 2019 मे डीजे पर धूम मचाने वाला एक और वीडियो सांग | सौतीन के ओखरी मे #4K VIDEO\n#आ गया Deepak Mishra का डीजे पर धूम मचाने वाला वीडियो सांग || मिशिर जी लगिहे छुवावे #4K VIDEO\n#Rahul Sawriya का गर्दा मचाने वाला मस्त वीडियो || करS बरदास रानी सेजिया पs भेंट होई #4K VIDEO SONG\n#आ गया परम सिंह चौहान का डीजे पर धुम मचाने वाला वीडियो सांग || तोहार जवानी ब्यूटीफुल #4K VIDEO SONG\n#आ गया Pappu Lahri का धूम मचाने वाला वीडियो सांग | प्यार में पागल बनावताडू #4K VIDEO\n#Rahul Sawriya का धूम मचाने वाला वीडियो सांग || नाs गइले सईया किलियो लगा के #4K VIDEO SONG\n#आ गया Bablu Balmua का सबसे हिट VIDEO SONG धूम मचाने के लिये | गइलू गवनवा जोबनवा गवाई के #4K VIDEO\n4K VIDEO (2019) सील पैक मॉल बाड़ू हो || Sil Pac Mal Badu Ho || Param Singh Chauhan\nजवन ससुरा में होला नइहरे में हो गईल।jawan sasura me hola nahare me ho gael..\nBy: Raag Music Entertainment Bhojpuri\n#रंगे दs भौजी दुनू | PK Smart का सबसे हिट होली VIDEO SONG | Bhojpuri Hit Holi Song 2019 #4K VIDEO\nGOVIND RAJ URF CHAUBISA JI का रोमांटिक सांग || रंग लगाके सेल्फी खींचे ||\n#फागुन में अइले ना सजनवां | Indu Kala Maurya | का सबसे बड़ा होली धमाका 2019 | Bhojpuri Holi Song #4K\nभतार स्पेशल सांग 2019 || बलमुआ मिलल घर घुसना || Suraj Albela || New Bhojpuri Song\nDownload आ गया Rehana Raj का 2019 मे धूम मचाने वाला वीडियो सांग जवानी होला पानी पानी 4k Video Bhojpuri videos. Watch आ गया Rehana Raj का 2019 मे धूम मचाने वाला वीडियो सांग जवानी होला पानी पानी 4k Video Bhojpuri videos. Free download & watch आ गया Rehana Raj का 2019 मे धूम मचाने वाला वीडियो सांग जवानी होला पानी पानी 4k Video Bhojpuri videos online.


#Banda - जिले में5नए कोरोना के मारीज मिले, जिले में कोरोना मरीजों की संख्या 372, मंडलायुक्त गौरव दयाल ने पुष्टि की. - Bharat Media Digital Newspaper\nHome Unlabelled #Banda - जिले में5नए कोरोना के मारीज मिले, जिले में कोरोना मरीजों की संख्या 372, मंडलायुक्त गौरव दयाल ने पुष्टि की.\n#Banda - जिले में5नए कोरोना के मारीज मिले, जिले में कोरोना मरीजों की संख्या 372, मंडलायुक्त गौरव दयाल ने पुष्टि की.


भोजपुरी के विकास में बाधक तत्व : पवन कुमार 'जय' | जोगीरा\nHome आलेख भोजपुरी के विकास में बाधक तत्व : पवन कुमार ‘जय’\nभोजपुरी भाषी जनता में राजनीतिक इच्छा शक्ति के कमी\nभाषिक मानकीकरण के कमी\nविकास के प्रति उदासीनता\nभोजपुरी के विकास में बाधक तत्व : विकास आ बाधा दूनो एक सिक्का के दूगो पहलू का रूप में मानल जाला। काहे की गंगा के पवित्रता में बाधक तत्त्वन के भूमिका कवनो कम सराहनीय नइखे। भोजपुरी एगो महान गरिमामयी, गौरव-गुमान के भाषा ह। जवन अविरल-अविराम गति से सर्वजन हिताय-सर्वजन सखाय के भाव के साथे निश्छल-निर्विकार भाषिक औचित्यन के साथ जन-जन के कंठहार बनल। अपना बाधाक तत्वन से लड़त-टकरात भोजपुरी माई के रूप में आज भोजपुरी प्रतिष्ठित बिया। एही मुखर अभाज्य-अकाट्य सच्चाईयन के ध्यान में राखत डॉ० जौहर शफियाबादी के प्रासंगिक कहनाम बा कि भोजपुरी मात्र एगो भाषे ना, बलुक एगो सर्वगुण-संपन्न, सर्वधर्म सम्भाव के संस्कृति के नाम ह। इहे कारण बा कि बहुरंगी संस्कृति का बाजार में भोजपुरी के आपन एगो अलग पहचान बा। कवनो भीड़ में एगो आपन अलग पहचान बनानेवाला के आपना अलग पहचान के सुरक्षित राखे खातिर, टक्कर दीहल, टकराईल आ बाधक तत्वन के रौंदत आपन यश पताका फहरावल अनिवार्य होला। जवना सच्चाई के केहू ईकार नइखे कर सकत।\nभोजपुरी के विकास में बाधक तत्व:\nभाषिक मानकीकरण के कमी।\nविकास के प्रति उदासीनता।\nभोजपुरी क्षेत्र के राष्ट्र प्रेमी आ शांति प्रिय मानसिकता के कारण एक ओर जहाँ आजादी के पूर्व से एह भाषा के साहित्यकार लोग रचनात्मक अ न में जटल रहल. त ओह में साहित्यिक मनोवैज्ञानिक रूप से देश के आजाद करावे के धुन भरल रहे, आ सन् 1947 ई० का बाद देश के एकता-अखंडता के ध्यान में राखत गाँधीवादी सिद्धांत के आधार पर भोजपुरी भाषा आ साहित्य के विकास के मुख्य आंदोलन चलत रहल। जवना राजनीतिक इच्छा शक्ति के जरूरत बा ओकरा के आज ले भोजपुरिया समाज के लोग एकजुट हो के मुखर आह्वान के साथ नइखे जुड़ सकल। ई चाहे भोजपुरिया क्षेत्र के राजनीत करे वाला नेता लोग होखे चाहे जनता, आज ले ई बड़ियार राजनीतिक इच्छा-शक्ति, एह दूनो वर्ग में पैदा नइखे हो सकल।\nजब की जवन भोजपुरी भाषी धरती प्राचीन काल से ही आंदोलन के परंपरा के धरती रहल बिया भोजपुरी भाषा-सात्यि आ संस्कृति के रक्षा खातिर एगो जागल आंदोलन के सुगबुगाहट आजादी के लड़ाई आ संगे-संगे मनोवैज्ञानिक रूप से ही ना मुखर आंदोलन का रूप में महापंडित राहुल सांस्कृत्यायन आ उनका मंडली के प्रमुख विद्वान बनारसी दास चतुर्वेदी, डॉ. वासुदेव शरण अग्रवाल, परमेश्वरी लाल गुप्त आदि साहित्यिक आंदोलन के साथ एकरा हक खातिर राजनीतिक आंदोलन के श्री गणेश कर चुकल रहे लोगसन् 1943 ई० में कथा सम्राट प्रेमचंद का मशहूर पत्रिका ‘हंस’ में राहुल जी के आलेख छपल जवना से एगो मुखर राजनीतिक जागृति भोजपुरिया समाज में जरूर पैदा भइल। बाकिर कवनो ठोस परिणमा सामने ना आ सकल। फेर महापंडित राहुल सांकृत्यायन जी बनारस में सन् 1946 ई० में बनारस हिंदी मंडल का विमर्श पर एगो संगठन ‘बनारस हिंदी-भोजपुरी साहित्य सम्मेलन’ के नाम से बनवलन, जवना का माध्यम से भोजपुरी जनता में भोजपुरी का हक में राजनीतिक इच्छा-शक्ति जगावल मुख्य उद्देश्य रहे। बाकिर ई संस्था कुछ बहुत सक्रिय भमिका ना निभा सकल। राहल जी हर तरह से भोजपुरी भाषा साहित्य के विकास का दिसाई व्याकुल रहसउनकर सोंच रहे कि हर क्षेत्र का लोग के ओकरा मातृभाषा में शिक्षा देवे के व्यवस्था होखे, आ राज्य के गठनो भाषा के आधार पर होखे। एही क्रम में भोजपुरी साहित्य सम्मेलन के दुनिया के पहिला भोजपुरी साहित्य सम्मेलन आजादी के कुछ दिन पहिले2मार्च, 1947 ई० सीवान में भइल जवना के अगुआ देश का जानल-मानल विद्वान महेन्द्र शास्त्री जी रहनी। ओह ऐतिहासिक जनसभा में देश के मान-सम्मान, आजादी का साथ क्षेत्रीय भाषा आ भोजपुरी के मान-सम्मान के सवाल जनता के सोझा परोसले रहे लोग। दूसरका अधिवेशन जवन आजादी मिलला पर गोपालगंज (बिहार) में सन् दिसंबर 1947 ई० में भइल रहे, ओकरा अध्यक्षता करत खा, एगो मुखर भोजपुरी के विकास खतिर आंदोलन के आह्वान करत हिंदी के साथ के विवाद समाप्त कर देलन। मुख्य रूप से भोजपुरी आंदोलन दू भाग में भोजपुरी साहित्य सम्मेलन गोपालगंज से बंट गइल। (क) साहित्य वृद्धि के रचनात्मक आंदोलन (ख) भोजपुरिया मान-सम्मान के रक्षा खातिर राजनीतिक आंदोलनओकरा बाद भोजपुरी के रचनात्मक आंदोलन ठीक-ठाक चलत रहल। बाकी राजनीतिक आंदोलन के आकार-प्रकार लड़खड़ात रहल। महेन्द्र शास्त्री एह ज्योति के आगे बढ़ावे में जुटल रहीं।\nसन् 1970 के दशक में ‘अखिल भारतीय भोजपुरी साहित्य सम्मेलन’ के गठन भइल आ देश भर के सब लमहर-लमहर विद्वान लोग एकजुट होके ई लड़ाई के आगे बढ़ावे में जुम-जुट गइल लोग। जवना से भोजपुरी भाषा आ साहित्य के बहुत बढ़ती भइल, आ आजो देश के एकमात्र जागल भोजपुरी संस्था के रूप में एकर पहचान बा। बाकी आज अखिल भारतीय भोजपुरी साहित्य सम्मेलन के सपना पूरा ना हो सकल। ई संस्था अपना पहिला अधिवेशन, जवन उत्तर प्रदेश के प्रयाग में भइल रहे। 8-90 मार्च सन् 1975 ई० में ओहिजा से रचनात्मक आंदोलन खातिर पत्रिका आ राजनीतिक आंदोलन खातिर संकल्प लेलस, जवन आज तक निभा रहल बिया, आ अपना एकइसवाँ अधिवेशन सासाराम (बिहार), 4-5 नवम्बर, 2007 ई० में जवना के अध्यक्ष रहनी डॉ० केदारनाथ सिंह। ओह में मीरा कुमार, मंत्री, सामाजिक न्याय अधिकारिता मंत्रालय, भारत सरकार, डॉ० रघुवंश नारायण सिंह, ग्रामीण मंत्री भारत सरकार का अलावा दर्जनों राजनेता लोग जुमल रहे। उहाँ का भोजपुरी के देश के अष्टम सूची में शामिल करे के आवाज बुलंद कर देनी। डॉ० प्रभुनाथ सिंह जी अपने आप में एगो सजग राजनीतिक आंदोलन रहस, जे हर हमेशा भोजपुरी के आवाज बुलंद करस। उनकर सपना त उनका जिनगी में ना पुरा भइल बाकिर डॉ० वीरेन्द्र नारायण यादव जी का प्रयास से ई लड़ाई में 25 जनवरी, 2012 ई० के सफलता मिलल।\nसांसद प्रभुनाथ सिंह, संजय निरूपम आदि भोजपुरिया कइगो नेता लोग मन से अब जाग गइल बा। आज एकरा अलावा कइगो संस्था एह लड़ाई के आगे बढ़ावे में सराहनीय भूमिका अदा कर रहल बा। ओह में विशेष रूप से विश्व भोजपुरी सम्मेलन, नई दिल्ली आ पूर्वांचल एकता मंच के भूमिका सराहे योग बा। पूर्वांचल एकता मंच’ के साथ दिल्ली में मिल-जुल के कइगो संस्था धरना प्रदर्शन के जबरदस्त आयोजन जंतर-मंतर पर सन् 2012 ई० में कइलस। जवना के चर्चा पूरा संसद के सड़क तक भइल। तबो खाली झूठे आश्वासन के सरकारी फूल खिल रहल बा अनशन, आमरण-अनशन के आज जरूरत बा। ई राजनीतिक इच्छा-शक्ति के कमी के चलते भोजपुरिया लोग नइखे कर पावत। बाकी अब सब छोट-बड़ संस्थ जवन भोजपुरी के देश भर में बा, ऊ कुछ सोंचे खातिर मजबूर होई, आगे ई उम्मीद बा। एह लड़ाई में सब भोजपुरी के पत्र-पत्रिका के भूमिका सराहनीय बा\nभोजपुरी भाषा आ साहित्य के विकास में मूल रूप से जवन सबसे बड़ा बाधक तत्व बा ऊ एह भाषा साहित्य के सरकार द्वारा अनदेखी उपेक्ष बा। अकादमी में कबो कवनो भोजपुरी के सघल विद्वान चाहे हिमायती के पईठ ना हो पावे। भोजपुरी के नाम पर ई कुल अकादमी से कबो-कबो एकाध गो कवनो-कवनो किताब छप जाली सन, जवन भोजपुरी के देखावे खातिर सेवा मात्र बा। तब ई महापुरुष लोग भोजपुरी के विकास में बाधक ना बनी त का बनी ?\nदेश के अष्टम् सूची में भोजपुरी भाषा के सम्मिलित होखे के सारा गुणवत्ता के बादो आज ले भोजपुरी भाषा देश के अष्टम् सूची में सम्मिलित ना हो सकल। आखिर ई भोजपुरी का साथ नाइंसाफी, घात, अनदेखी आ उपेक्षा नइखे त का बा ? जबकी अष्टम् सूची में कवनो भाषा के सम्मिलित करावे खातिर चाहे सम्मिलित करे खातिर कवनो मापदण्ड नइखे ?\nभोजपुरी भाषा आ साहित्य, बहुरंगी आयाम से जुड़ल एगो भाषा-साहित्य हिय। जहाँ तक एकरा उच्चारण आ भाषिक एकरूपता के प्रश्न बा त एह क्षेत्र में अब अखिल भारतीय भोजपुरी साहित्य सम्मेलन पत्रिका आ भोजपुरी माटी पत्रिका आउर पत्र-पत्रिकन से मिल के मुख्य रूप से एकरा मानकीकरण के एगो मौन आंदोलन चला रहल बा, जवना के एगो निमन परिणाम धीरे-धीरे उभर के सामने आई। भोजपुरिया क्षेत्र के लोगन में हिंदू-मुसलमान सब के मातृभाषा भोजपुरिये बा। दनो अलग-अलग संस्कृति के एगो मातभाषा भइला के कारण मस्लिम समाज में बोले जाए वाली भोजपुरी में उर्दू, फारसी के अधिक शब्द बा, त हिंदू समाजो में विभिन्न जातियन में बोले वाली भोजपुरी में शब्द आ टोन-उच्चारण में अंतर बा। फेर विभिन्न प्रदेशन के स्थानीय बोलियन के प्रभाव एकरा उच्चारण-टोन आ भाषिक विभिननता के परिचायक बा। एह से एकर मानकीकरण में कुछ मौलिक बाधा बा, तबो एकरा कायिक स्वरूप में सब जगहा एकरूपता बा। आज ले हिंदीयो, उर्दू अंग्रेजी जइसन भषन में पूरा-पूरी एकरूपता ना आ सकल।\nभोजपुरी भाषा आ साहित्य के आज विभिन्न क्षेत्रन में गहिरा पैठ हो चुकल बा। आ एकरा प्रौढ़ता आ अस्मिता के लोहा आज सभ भाषा के लोग माने खीतर मजबूर हो चुकल बाचाहे गद्य-पद्य के कवनो विधागत स्वरूप होखे, चाहे साहित्य के कवनो प्रकार के रेखा-चित्र होखे, कार्टून, फिल्म जगत होखे, चाहे मिडिया, इंटरनेट होखे, चाहे प्रिंट मीडिया या पत्रकारिता होखे, चाहे वैज्ञानिक लेख-आलेख। भोजपुरी सब जगहा अपना पूर्ण भाषिक लालित्य के साथ उपस्थित बिया। जवन एगो शुभ संकेत बा। तबो एह क्षेत्र में प्रबुद्ध मानसिकता केम कमी का चलते यदि फुहरपन पैदा हो रहल बा, त उहो आगे खतिर एगो बाधक तत्त्व सिद्ध हो सकत बा। मूल रूप से जब ले भोजपुरी के लड़ाई राजनीतिक से ना जुड़ी आ भोजपुरिया लोग जब ले ढेर ईंटा के अलग-अलग बनावल ना छोड़ी आ एकजुट होके एगो अगुआ मान के ना चली तब तक ई बाधा समाप्त ना हो पाई।\nध्यान दीं : भोजपुरी के विकास में बाधक तत्व : पवन कुमार ‘जय’ जी के लिखल ई आलेख भोजपुरी किताब अखिल भारतीय भोजपुरी साहित्य सम्मेलन मे छप चुकल बा\nभोजपुरी के विकास में बाधक तत्व\nपिछला लेख67 गो भोजपुरी उपन्यास के बारे में\nअगिला लेखघोघोरानी ! केतना पानी?\nस्टार रवि किशन की तीन भोजपुरी फिल्म को मिली सब्सिडी\nभोजपुरी फिल्‍म बाप रे बाप 13 अक्‍टूबर को रिलीज होगी


निरहुआ फेरू जीत लिहले दर्शकन के दिल – Anjoria\nनिरहुआ फेरू जीत लिहले दर्शकन के दिल\nअप्रैल 8, 2012\nसिनेमा भोजपुरी के जुबली स्टार दिनेश लाल यादव निरहुआ अपना हालिया फिलिम “बिदेसिया” से फेरू दर्शकन के दिल जीत लिहले बाड़न. साथही अपना शानदार अदाकारी से समीक्षको लोग के आपन कायल बना लिहले बाड़न. एह फिल्म में निरहुआ के पत्नी का भूमिका में छवि पाण्डेय आ प्रेमिका के भुमिका में पाखी बाड़ी. मेहमान भूमिका में आइल प्रवेश लाल यादव एह फिल्म में उनुकर मालिक बनल बाड़न. फिल्म के निर्देशक हउवें रंजन सिंह.\n“बिदेसिया” पूरा बिहार आ मुंबई में शानदार बिजनेस करत बिया.\nस्मृति सिन्हा के मिलल ‘‘पदमा खन्ना’’ पुरस्कार\nआलोक कुमार के ‘देवरा पे मनवा डोले’


भोजपुरी लिंक | Anjoria's Weblog\nअँजोरिया के पुरनका पन्ना\nप्रभाकर पाण्डेय के भोजपुरी ब्लाग\nभावुक जी के ब्लॉग\nशैलेश मिश्रा जी के ब्लॉग\nशशि सिंह के ब्लाग\nअभय कृष्ण त्रिपाठी के ब्लाग\nरश्मि सिन्हा के ब्लॉग\nविद्युत मौर्या के ब्लाग\nराकेश पाण्डेय के ब्लाग\nउमेश चतुर्वेदी के ब्लाग\nमंतोष सिंह के ब्लाग\nBhojpuri related Websites In English:\nBhojpuria Film Awards\nRead and write Bhojpuri on your computer.\nBhojpuri Grammar 1\nBhojpuri Grammar 2\nSites from Bhojpuri Speaking countries\n11 thoughts on “भोजपुरी लिंक”\nअशोक मिश्र on अप्रैल 4, 2011 को 1:03 अपराह्न said:\nतोहार वेबसाइट तो बहुत नीक बा। हम पहली बार ऐसन भोजपुरिया वेबसाइट देखत बानी। एकरा खातिर तोहके बधाई।\nOP_Singh on अप्रैल 6, 2011 को 9:51 अपराह्न said:\nmanoj singh on मई 4, 2011 को 12:47 अपराह्न said:\nis website ke liye mai aap logo ki jitni bhi tareef karun kam hi hoga\najitmishra on मई 22, 2011 को 8:30 अपराह्न said:\nhi hamar nam ajitmishra hi anjoria hamra ke bahut bahut asha lagela hum 1 sal se ekra se jdal badi\nNITISH KUMAR PANDEY on मई 29, 2011 को 6:56 पूर्वाह्न said:\nबहुत बढ़ीया लागल हा।\nmukesh on जुलाई 12, 2011 को 5:41 अपराह्न said:\nvery good site . thank you for sharing\nAmar Prajapati on जुलाई 16, 2011 को 12:34 अपराह्न said:\n“www.bhojpuriyamaati.xxxxxxxxx” this isabhojpuri blog plz add this blog in this site\nFrom – Palhana-Azamgarh\nOP_Singh on जुलाई 16, 2011 को 1:20 अपराह्न said:\nरउरा एगो ब्लॉग शुरु कइले बानी एकरा खातिर शुभ कामना.\nबाकिर ओकरा खातिर अँजोरिया से सामग्री जस के तस उठा के लगा दिहल नीमन काम नइखे. आ एह सब का बाजवूद रउरा बड़ा आराम से हमरे से कहत बानी कि राउर लिंक जोड़ दिहल जाव. अगर हम राउर काम ना देखले रहती त खुशी से जोड़ देतीं.\nअफसोस बा कि रउरा ब्लॉग के लिंक ना दिहल जा सके.\nTasleem ansari*kushinagar on अगस्त 9, 2011 को 3:32 अपराह्न said:\nBAHUTE ACHHA LAGAL HA YE AJORIA KE DEKH KE RAURA LOG BAHUTE BADHIYA KAM KARTANI LO !!YEKRA KHATIR AAP LOG BAHUT BAHUT DHANYBAD DETANI- DR-TASLEEM ANSARI\nAbhishek Bhojpuriya on सितम्बर 2, 2011 को 5:01 अपराह्न said:\nभोजपुरिया माती के महक रउरा वेबसाइट् पर आ के मिलत बा. हामार शुभकामना बा रउरा साथे. हम आपन ब्लगस लिख रहल बानी हम चाहब कि हामारा ब्लगस के भी रउरा अपना साइट् के माध्यम से प्रासार दी. एकरा खातिर हाम आभारी रहब. हामार ब्लगस के नाम बा – Abhishekbhojpuriya.blogspot.com\ndr.tasleem ansari kushinagar on अक्टूबर 15, 2011 को 7:22 अपराह्न said:\najoriya ke jaun bhi karya ba u mil k pathar sabit hota .o khatir bahute dhanybad .lekin ajkal bhojpuri bhasa me jaun gaana awata ome khali ashalilata bharl rahta jauna se bhojpuri k mithas kam bhail jata? Yekra k kam kare kare khatir aplog kauno kadam jarur uthai.dr.tasleem ansari vill semra dhusi .kushinagar.up.DHANYBAD++-\nmanoj singh को एक उत्तर दें जवाब रद्द करें


मार देब गोली – Anjoria\nमार देब गोली\nढेर दिन से एगो हिट फिल्म खातिर तरसत भोजपुरी फिल्म उद्योग के पिछला शुक का दिने खुशखबरी मिलल कि ओह दिन रिलीज भइल फिल्म “मार देब गोली केहू ना बोली” के उम्मीद से बेसी सफलता मिलल बा. सीतामढ़ी के शंकर सिनेमा के उदाहरण देखावे लायक बा जहाँ कि ओकरा क्षमतापूरा पढ़ीं…\nभोजपुरी सिनेमा के मनमोहनी तारिका गुंजन पंत एगो नया रिकार्ड बंनवले बाड़ी. भोजपुरी के ऊ पहिलका तारिका हई जे ब्रूस ली का तरह स्टंट सीखत बाड़ी. सिखावत बाड़ें चीन के मशहूर स्टंट मास्टर डी वी एम चियान. रोज दू घंटा दे रहल बाड़ी गुंजन पंत एह नया काम के सीखेपूरा पढ़ीं…


आरा न्यूज, 14 अप्रेल 2018, शनिचर के6गो खबर – टटका खबर\nउदवंत नगर के पूरबी डेमहां गांव के परमहंस यादव के बेटा जीतेन्द्र (25 बरीस) शुक का दिने आरा सासाराम रोड पर गाँवे का लगे सड़क किनारा बन गइल गड़ही में अपना भईंसियन के नहवावे ले गइल रहुवे. गड़ही के गहराई के थाह ना लगला का चलते ऊ ओहिमें डूब गइल. जब भईंस घरे आ गइली सँ आ जीतेन्द्र ना अइलन त घर के लोग खोजे निकलल आ तब एह हादसा के जानकारी भइल.\nचांदी थाना के पुलिस शुक का राते चेकिंग का दौरान आरा ओर जात एगो कार के रोकलसि त ओकरा पर शराब का नशा में एगो नवही मिलल. कार का तलाशी में एगो पिस्तौल आ नौ गो करतूस मिलला का बाद पुलिस ओह नवही गोविन्द के गिरफ्तार कर लिहलसि.\nसहार थाना के बंसी डिहरी गाँव के सुभाष यादव के गाँवे के एगो औरत से छेड़खानी करे का मामिला में पुलिस गिरफ्तार कर लिहलसि.\nपीरो में दिनदाडे़ मामूली झगड़ा में एगो नवही के गोली मार दीहल गइल. वारदात चतुर्भुजी बरांव गाँव में भइल. जख्मी नवही के कहना बा कि शुक के साँझे गाँवे के दू जने जे नशा में धुत रहलें अपना बाइक से ओकरा के धक्का मार दिहलें. विरोध कइला पर लोग मारे पीटे लागल. ओह समय कुछ लोग बीचबचाव क दीहल बाकिर शनिचर का दिने फ्रु कुछ लोग गोल बना के आ धमकल आ ओकरा के मारे पीटे लागल. एही दौरान डेरवावे खातिर ऊ सब फायरिंगो कइले सँ. जख्मी राम प्रताप सिंह के अस्पताल में इलाज चलत बा आ पुलिस गाँवे के एगो आरोपी के गिरफ्तार कर लिहले बिया.\nकुख्यात गैंगस्टर अभिषेक का नाम पर आरा के एगो कोचिंग संचालक से दस लाख रुपिया रंगदारी में मांगल गइल बा आ धमकावल गइल बा कि चुपचाप रुपिया दे द ना त जेल से निकलला पर तोहरा के भूंज देब. नइखे देबे के त कोचिंग बन्द कर के चल जा. संचालक गंगहर गांव के कन्हैया सिंह आ शोभी डुमरा गाँव के प्रेम कुमार सिंह हउवें.\nडुमरांव टीसन का लगे ओवरहेड बिजली तार टूट के गिर गइला का चलते पटना मुगलसराय सेक्शन पर रेलगाड़ियन के आवाजाही शनिचर का दिने छह घंटा ले थथमल रहल.\nTags: आरा, उदवंत नगर, चांदी, डुमराँव, पीरो, रंगदारी, सहार


१ मार्च २०१४ के खबर एक नजर में – टटका खबर\nपहली मार्च २०१४ का दिने भाजपा मुख्यालय में जनरल वीके सिंह आ भाजपा अध्यक्ष राजनाथ सिंह\nअतवार का दिने बिहार सरकार चलावत जदयू के गोहार पर बिहार बंद रही. जब खुद मुख्यमंत्री बंद के गोहार लगावसु त कुछ खुलल कइसे रहि जाई. शनिचर का दिने बिहार में जगहे जगहे मशाल जुलूस निकालल गइल आ साँझि के थरिया पीटल गइल. नीतीश कुमार के कहना बा कि केन्द्र चाहे त 24 घंटा मे बिहार के विशेष दर्जा दे सकेला. कहलन कि विशेष राज्य के दर्जा बिहार के अधिकार ह आ ओकरे ला ई अभियान चलत बा. रामविलास पासवान के भाजपा में गइला का बाद बदलल राजनीतिक हालात में कांग्रेस जदयू के अपना संगे लेबे ला हो सकेला कि ई माँग मानियो लेब.\nसिवान का अमलोरी टीसन का लगे शनिचर के सबेरे एगो आदमी अपना साथे सफर करत एगो औरत आ ओकरा दू गो बचवन के चलत रेलगाड़ी से नीचे फेंक दिहलसि. चार साल के बेटा ओहिजे मर गइल बाकिर दुसरका बेटा आ औरत घवाहिल हो गइले. दुनु के इलाज सिवान सदर अस्पताल में करवावल जात बा. औरत के नाम संगीता कुमारी बतावल जात बा आ लालबाबू नाम के आदमी धक्का दिहले रहुवे. लाल बाबू फरार हो गइल बा.\nयूपी में आजु तीन गो रैलियन के संयोग बनल बा. लखनऊ में नरेन्द्र मोदी त इलाहाबाद में मुलायम सिंह के रैली होखे वाला बा. केजरीवालो कानपुर में रैली करे वाला बाड़ें. मिरजापुर में होखे वाला राहुल के रैली काल्हु भइल बरखा का चलते रद्द क दीहल गइल ना त उहो अतवारे के होळे वाला रहुवे. भाजपा के दावा बा कि लखनऊ में होखे वाला रैली आजु तक के सबले बड़ रैली होखी आ नाहियो त पन्द्रह लाख लोग एह रैली में शामिल होखी.\nशनिचर का दिने भारत के सेनाध्यक्ष रहल जनरल वीके सिंह भाजपा के सदस्यता ले लिहलें. एकर संकेत तबे मिल गइल रहुवे जब ऊ हरियाणा के रैली में नरेन्द्र मोदी का साथे मंच पर आइल रहलें. बतावल जात बा कि उनका के राजस्थान का झुंझनू से भा हरियाणा के भिवानी सीट से लोकसभा चुनाव लड़वा सकेले भाजपा.\nउत्तर प्रदेश के मुख्यमंत्री रहल आ एटा संसदीय क्षेत्र से निर्दलीय सांसद कल्याण सिंह शनिचर का दिने लोकसभा से इस्तीफा दे दिहलें. अब कल्याण सिंह अपना पुरनका पार्टी भाजपा में विधिवत शामिल हो जइहें.\nशिवसेना अपना पन्द्रह गो लोकसभा उम्मीदवारन के सूची जारी क दिहलसि बाकिर ओहमें लोकसभा स्पीकर रह चुकल मनोहर जोशी के नाम नइखे. पिछला दिने उनकर विवाद उद्धव ठाकरे से भइल रहुवे.\nरामविलास पासवान अपना बेटा चिराग पासवान संगे काल्हु दिल्ली में भाजपा के पुरनिया नेता लाल कृष्ण आडवाणी से भेंट कइलन. भाजपा संगे गठबन्हन का बाद ई मुलाकात भइल बा.\nममता बनर्जी खातिर चुनाव प्रचार करे में लागल अन्ना हजारे के कहना बा कि ऊ देश भर में पचास गो चुनिन्दा निर्दलीय उम्मीदवारन ला प्रचार करीहें.\nबिहार भाजपा के नेता सुशील आदमी के कहना बा कि खाली चुनावी फायदा खातिर योजनन के एलान करत बाड़ें नीतीश कुमार. उनुका मालूम बा कि एह योजनन के लागू करे में टाइम लागी आ तब ले आचार संहिता लागू हो जाई. से बिना कुछ कइले चुनावी फायदा ले लेबे खातिर अइसन करत बाड़ें नीतीश. अबहीं बिहार सरकार का लगे एह काम ला ना त धन ना बा ना इन्तजाम.\nभाजपा. के राष्ट्रीय अध्यक्ष रहल चउहत्तर बरीस के बंगारू लक्ष्मण के शनिचर का दिने हैदराबाद का एगो अस्पताल में हार्ट अटैक से मौत हो गइल.\nआंध्रप्रदेश के पूर्वी नौ सेना कमान के पोर्ट सिटी मुख्यालय विशाखापट्टनम मे आईएनएस कलिंगा जलयान मे शार्ट र्सकिट का चलते आग लागल गइल. एने नौसेना में लगातार हादसा होखे लागल बा.\nदक्षिण पश्चिम चीन के कुनमिंग शहर में शनिचर का दिने एगो रेल टीसन प कुछ आतंकवादी छूरा घोंप घोंप के २८ लोग के जान ले लिहले आ ११३ लोग के घवाहिल क दिहले. हमला रात के नौ बजे कुनमिंग रेलवे टीसन प भइल.\nपिछला दिने छत्तीसगढ के दंतेवाडा जिला के खुंटेपाल में भइल हमला नक्सलियन के प्लाटून दस्ता कइले रहुवे. एह हमला में पहिला निशाना थाना प्रभारी विवेक शुक्ला के बनावल गइल जे प्रधान आरक्षक पुष्पेन्द्र चंद्रा के मोटरसाइकिल प पीछे बइठल रहले. नक्सलियन के गोली पुष्पेन्द्र का पेट में लागल जवना का बाद उ गिर गइले आ तब थाना प्रभारी के गोली मार दीहल गइल.\nमध्यप्रदेश के पन्ना टाइगर रिर्जव मे बाघ पुर्नस्थापना योजना के बढ़िया सफलता मिलल बा आ चार साल का भीतर ओहिजा पचीस गो बाघ हो गइल बाड़ें. चार साल पहिले बाघ बाघिन के जोड़ा ओहिजा बसावल गइल रहे.\nकानपुर में हिंदी प्रचारिणी समिति के समारोह में उत्तराखंड के राज्यपाल डॉ. अजीज कुरैशी एगो साहित्यकार डॉ. कमल मुसद्दी के राष्ट्रगीत गावे से रोक दिहलन जवना के दबल आवाज में लोग आलोचना करत बा.\nTags: अन्ना हजारे, चीन, नीतीश कुमार, बंगारु लक्ष्मण, बिहार, भाजपो, ममता बनर्जी, रैली, विशेष राज्य, वी के सिंह, सिवान


Jaunpur Shahi bridge interesting facts And History Read in Bhojpuri - Bhojpuri: एक औरत के आंसू पर खड़ा हौ दुनिया क अनोखा जौनपुर क शाही पुल, पढ़ीं कहानी – News18 Hindi\nआदि गंगा के नावे से मशहूर गोमती नदी पर जौनपुर में मौजूद शाही पुल अपने रूप-रंग अउर खासियत के नाते पूरी दुनिया में अनोखा हौ। इ दुनिया क पहिला पुल हौ, जवने क ऊंचाई जमीनी के बराबर में हौ। सन् 1564 ईस्वी में बनल इ पुल आजतक चालू हौ। केतना बाढ़-तूफान आइल-गइल, लेकिन पुले के मजबूती पर कवनों असर नाहीं पड़ल।\nLast Updated : September 24, 2021, 12:32 IST\nशाही पुले क चउड़ाई 26 फुट हौ, अउर एकरे दूनों तरफ दुइ फुट तीन इंच चउड़ा मुड़ेर बनल हौ। पुले के दुइ ताखन के जोड़े पर गोमटी बनल हइन। पहिले एह कुल गोमटिन में दुकान लगय। पुले के बीचों बीच एक ठे चउतरा हौ, जवने पर शेरे क एक ठे बड़ी क प्रतिमा बनल बा, जवने क अगली दूनों टांग एक ठे हाथी के पीठी पर हौ। प्रतिमा एतना सुंदर हौ कि लोग देखय आवयलन। इ पुल जौनपुर शहर क शान हौ।\nएतना मजबूत अउर एतना सुंदर पुल आखिर बनल कइसे? एकरे पीछे एक ठे बहुत रोचक, मार्मिक अउर प्रेरक कहानी हौ। शाही पुल क निर्माण दरअसल दिल्ली क बादशाह अकबर करउले रहल। पुले क डिजाइन अफगानी वास्तुकार अफजल अली तइयार कइले रहल। एक दइयां अकबर बादशाह अपने लाव लश्कर के साथे जौनपुर आयल रहल। अकबर इहां शाही किला में ठहरल रहल। एक दिना संझा के उ गोमती नदी में नौका विहार करय गयल। उहां देखलस कि नदी के किनारे एक ठे औरत चदरा में मुंह चोराइ के रोअत हौ। अकबर बादशाह में मानवीय संवेदना कूटि कूटि के भरल रहल। उ औरत के पास गयल अउर रोवय क कारण पूछलस। औरत बतउलस कि उ नदी के ओह पार से सूत बेचय एह पार आइल रहल। लउटय में संझा होइ गइल अउर नाव वाला देर भइले के नाते चलि गयल। घरे में नान्ह-नान्ह दुइ ठे लड़िका अकेलय हयन, उ का करत होइहय, का खइहय, कइसे रहिअय? इहय कुल सोचि के रहि नाहीं जात हौ, अउर रोआई आवत हौ। अकबर औरत क दुख सुनि के तुरंत ओहके अपने नावे में बइठइलस अउर नदी ओह पार छोड़ि देहलस। एकरे साथ ही उ दीन-दुखियन बदे नदी में नाव क प्रबंध करय क आदेश भी देइ देहलस। एही ठिअन अकबर के गोमती पर पुल बनवावय क प्रेरणा मिलल। एक औरत क आंसू शाही पुल क बुनियाद बनि गयल।\nअकबर अपने प्रधानमंत्री अउर जौनपुर के सुबेदार मुनईन खान खाना के आदेश देहलस कि गोमती नदी पर एक ठे पुल बनावल जाय, ताकि नदी के दूनों तरफ क लोग नदी के आर-पार आसानी से आइ जाइ सकय। अकबर क आदेश रहल कि पुल एतना मजबूत रहय कि एकर मौजूदगी कयामत तक रहय। बादशाह के आदेश पर पुल क निर्माण शुरू भयल। लेकिन इ पुल बनाइब एतना आसान नाहीं रहल। जवने जगहे पुल बनय के रहल, उहां नदी में पानी बहुत रहल, अउर ओही ठिअन एक ठे कुंड रहल, जवने के गहराई के बारे में केहूं के पता नाहीं रहल। अइसन परिस्थिति में नदी क बहाव मोड़य क फैसला भयल। पहिले पांच ताखा क दक्षिणी पुल बनाइ के गोमती के ओह तरफ मोड़ि देहल गयल। एकरे बाद 10 ताखा क पुल बनल, जवने के नीचे आज नदी बहत हौ।\nशाही पुल के बनावय में सुंदरता अउर मजबूती, दूनों क बहुत ध्यान रखल गयल हौ। एह पुले पर 28 गोमटी बनल हइन, जवने के नाते पुले के सुंदरता में चार चांद लगि गयल हौ। पांच ताखा वाले दक्षिणी पुले क लंबाई 176 फुट अउर उत्तरी 10 ताखा वाले पुले क लंबाई 353 फुट हौ। इ दुनिया क पहिला पुल हौ, जवने के सतह क ऊंचाई जमीन के बराबर में हौ। एह पुले के बहुत साल बाद अइसय एक ठे पुल लंदन में 1810 में बनल, जवने के वाटर लू के नावे से जानल जाला। शाही पुल के बनवावय में तीन-चार चाल क समय लगल रहल, अउर एहपर ओह जमाने में लगभग 30 लाख रुपिया क खर्चा आयल रहल। पुल जब बनय शुरू भयल रहल, तब एक ठे पत्थर लगावल गयल, जवने पर फारसी में पुले के शुरुआत क तारीख 1564 ईस्वी लिखल हौ, अउर जब पूरा पुल बनि के तइयार होइ गयल तब पुले के करेसी बजार वाले छोर पर एक पत्थर लगावल गयल, जवने पर फारसी में पुल के पूरा होवय क साल 1568 ईस्वी लिखल गयल। इ दूनों पत्थर अबही भी मौजूद हयन।\nशाही पुल के बनावय में ओह समय पत्थर अउर सीसा क जादा इस्तेमाल कयल गयल रहल। जवने के नाते इ पुल आजतक अखम बनल हौ। केतना बार भयानक बाढ़ आइल, पूरा पुल पानी में कई दिना तक डूबल रहल, लेकिन एकरे मजबूती पर कवनो असर नाहीं पड़ल। आज जब साल भर-छह महीना पहिले क बनल पुल बरसात के पानी में बहि जात हयन, त इ शाही पुल अपने बुढ़ाई में भी अइसन पुलन के हाल पर, अउर अइसन पुल बनावय वालन पर ठहाका लगाइ के हंसयला, अउर ताल ठोकि के चुनौती भी देला कि हमरे नियर मजबूत बनि के देखावा त जानी। जौनपुर क इ शाही पुल वाकई देश-दुनिया के पुलन क शहंशाह हौ।\n(सरोज कुमार वरिष्ठ पत्रकार हैं। आलेख में व्यक्त विचार उनके निजी हैं)\nBhojpuri News News in Bhojpuri


बाबा बेच निकल ली हनी! अब तुम काहे राष्ट्रीय चिंता बनाए दे रहे हो, सल्लू कम थे क्या! | No. 1 Indian Media News Portal\nटीवी trp rog


व्यापार | Anjoria's Weblog\nTag Archives: व्यापार\nPosted on दिसम्बर 31, 2011 by Anjoria\n(शुक, 30 दिसंबर)\nराज्यसभा में लोकपाल विधेयक पर वोट ना करवलसि सरकार काहे कि ओकरा लगे बहुमत ना रहुवे. ओकर सहयोगी तृणमूल संशोधन पर मतदान करवावे खातिर डाँड़ कस लिहले रहुवे जबकि बहरी से सहायता देबे वाला बसपा, सपा, राजद वगैरह विधेयक के ओह प्रावधान का खिलाफ रहले जवना में राज्य में लोकायुक्त के नियुक्ति जरूरी बना दिहल गइल बा. दोसरे आरक्षण का मुद्दा पर दू गो सरकारी सांसदन के विचार अलग अलग रहल जवना से कि मतिभ्रम पसरल. भाजपा सरकार के आलोचना करत कहलसि कि वोट से भागे वाली सरकार के कवनो नैतिक अधिकार नइखे कि ऊ एको मिनट सत्ता में रहे आ ओकरा इस्तीफा दे देबे के चाहीं. राज्यसभा में बहस के सबसे खास बात रहल कि सरकार के दू गो बड़का, बरियार आ बूढ़ सांसद, प्रणव मुखर्जी आ मनमोहन सिंह, एह बहस से अलग रहले आ सब कुछ नारायण सामी आ पवन कुमार बंसल पर छोड़ दिहल रहे. अब कांग्रेस आ भाजपा में एकर दोष एक दोसरा पर थोपे के होड़ लागल बा. जबकि हमेशा का तरह अबही ले सोनिया आ राहुल गाँधी के मुँह नइखे खुलल.\nलोकपाल विधेयक अब कवनो सूरत में पाँच राज्यन में होखे वाला विधानसभा चुनाव से पहिले पारित ना हो सके आ टीम अन्ना एह बात के दोष सरकार पर डालत फेर दोहरवले बिया कि ऊ एह चुनाव में कांग्रेस का खिलाफ प्रचार करी. कांग्रेस के सगरी योजना ओकर सहयोगी दल फेल करा दिहले आ ऊ एह बाति के बड़ाई ना करा सके कि ऊ लोकपाल विधेयक पारित करा लिहलसि. लोकसभा में अपना बहुमत का बल पर हेंकड़ी देखावे वाला नेता राज्यसभा में आपन अल्पमत देखि के दुम दबा लिहले बाड़े.\nदक्खिन भारत में आइल चक्रवाती समुद्री तूफान ठाने का चलते बहुते बरबादी भइल बा. कुड्डालोर व पुड्डुचेरी के तटीय इलाकन में जमीन धँसला के खबर बा.\nदक्खिन कश्मीर के पुलवामा जिला में शुक का दिने बीएसएफ के एगो सीनियर जवान अपना जूनियर के गोली मार के हत्या कर दिहलसि.\nजयललिता शुक का दिने कहली कि अगिला प्रधानमंत्री के बनी एकर फैसला उनुकर पार्टी करी. ऊ अपना कार्यकर्ता लोग के संसदीय चुनाव के तइयारी में अबहिये से लाग जाये के कहली.\nगोवा के पर्यटन मंत्री रहल आ राष्ट्रवादी कांग्रेस पार्टी के विधायक फ्रांसिसको पचेको शुक का दिने अपना विधायकी का साथही पार्टीओ से इस्तीफा दे दिहलन. पचेको के कहना बा कि कांग्रेस-राकांपा गठबंधन गैरकानूनी खनन, भठियरपन आ ड्रग माफिया पर रोक लगावे में नाकाम रहल बा.\nरक्षा मंत्रालय शुक का दिने सेना प्रमुख जनरल वी.के. सिंह के जनम तिथि में बदलाव करे से इंकार कर दिहलसि. अब उनुका अगिला साल 31 मई के रिटायर हो जाये के पड़ी.\nअस्पताल में भर्ती एएमआरआई के निदेशक के जमानत ना मिलल. एएमआरआई में लागल आग का चलते चौरानबे लोग के जान चल गइल रहे.\nजम्मू कश्मीर के मुख्य मंत्री उमर अब्दुल्ला अपना ट्विट में कहले बाड़न कि ऊ उमेद करत बाड़े कि अन्ना हमेशा खातिर आपन अनशन टार दिहले होइहे.\nकर्नाटक भाजपा में अन्दरुनी कलह बढ़ल जात बा आ लागत बा कि हालात सम्हारे खातिर पार्टी के केन्द्रीय नेतृत्व के दखल देबे के पड़ी.\nकेरल के लोकायुक्त पहिले के वाममोर्चा सरकार के झटका देत बियफे का दिने केरल विश्वविद्यालय में साल 2008 में सहायक श्रेणी के पद पर भइल सगरी नियुक्ति रद्द कर देबे के कह दिहलसि.\nऑल इंडिया अन्ना दविड़ मुनेत्र कड़गम के महापरिषद आ कार्यकारिणी समिति के बइठक चेन्नई में शुक का दिने होखी.\nभारत पाकिस्तान से आपन परमाणु सिद्धांत घोषित करे के कहलसि काहे कि पाकिस्तान के परमाणु शस्त्रागार का बारे में पूरा दुनिया चिंतित बिया.\nपंजाब के मोहाली, लुधियाना, पटियाला, खन्ना, जागरां, बरनाला, राजपुरा आ होशियारपुर से एह हफ्ता पांच करोड़ रुपिया के नकदी कइल गइल. जनवरी में एहिजा विधानसभा चुनाव होखे वाला बा.\nभारत के मदन लाल पाकिस्तान के इस्लामाबाद में आयोजित दुसरा शहीद बेनजीर भुट्टो अंतर्राष्ट्रीय मुक्केबाजी टूर्नामेंट में कांस्य पदक जीत लिहले.\nराज्यसभा में बियफे का दिने लोकपाल विधेयक पर चरचा का दौरान भाजपा सांसर रामजेठमलानी बतवलन कि साल 1991 में स्विस बैंक में करिया धन राखे वाला चौदह लोग का सूची में तब के प्रधानोमंत्री के नाम रहल. उनुका उ कहला पर देर ले हंगामा भइल.\nबियफे का दिने लोकसभा आ राज्यसभा अनिश्चित काल ले स्थगित करत शीतकालीन सत्र के समापन कर दिहल गइल.\nजम्मू कश्मीर के मुख्यमंत्री उमर अब्दुल्ला संसद में लोकपाल विधेयक पर चर्चा के दौरान भारतीय जनता पार्टी (भाजपा) के तेवर के बड़ाई कइले बाड़े.\nआईएसआई प्रमुख जनरल शूजा पशा चुपेचोरी कतर के दौरा कइले जहाँ अमेरिका के सेंट्रल कमांड के इलाकाई मुख्यालयो बा.\nरूस के उत्तरी शहर मुरानमनस्क के एगो शिपयार्ड में बियफे का दिने एगो परमाणु क्षमता वाली पनडुब्बी में आग लाग गइल.\nपाकिस्तान के पंजाब प्रांत के मुख्यमंत्री रहल दोस्त मोहम्मद खोसा पर अपना बीबी आ अभिनेत्री सपना के अपहरण के आरोप में मामला दर्ज कइल गइल बा.\nतुर्की में एगो इमाम कहले कि सांता क्लॉज बेईमान हउवें काहे कि ऊ दरवाजा का बदले चिमनी से भीतर आवेलें. सांता से सावधान रहला के जरूरत बा.\nसरकार बजट सत्र के दिन तय करे खातिर निर्वाचन आयोग से सलाह करी.\nसबेरे तेजी का साथ खुलल शेयर बाजार शुक का दिने सेंसेक्स में 89 अंक के गिरावट लिहले बंद भइल.\nसीएनजी के दाम2रुपिया हर किलो पर बढ़ गइल जवन शुक का अधरतिया से लागू हो जाई.\nशुक का दिने सेंसेक्स 320 अंक के बढ़त का साथे खुलल बा.\nमलेशिया के तेल कम्पनी पेट्रोनास के सहायक कम्पनी पेट्रोनास पावर जीएमआर एनर्जी (सिंगापुर) में 30 फीसदी हिस्सेदारी लेबे खातिर 3.84 करोड़ डॉलर (पांच करोड़ सिंगापुर डॉलर) के भुगतान कर दिहलसि.\nबैंक ऑफ इंडिया अगिला साल से प्रवासी भारतीयन के खाता पर नौ फीसदी ब्याज दी.\nएसोचैम माँग कइलसि कि विमान ईंधन पर से बिक्री कर घटावल जाव आ घरेलू विमानन कम्पनियन में विदेशी विमानन कम्पनियों के निवेश करे के अनुमति दिहल जाव.\nस्वीडन के कंपनी वोल्वो देश में 400 करोड़ रुपिया के निवेश करी.\nदेश के रियल्टी उद्योग खातिर साल 2011 निराश करे वाला रहल. डेवलपर, खरीददार आ निवेशक सभे परेशानी झेलल.\nखाद्य महंगाई सतरह दिसंबर के खतम हफ्ता में पिछला6साल के सबले निचला स्तर पर रहल.\nबियफे का दिने शेयर बाजार में गिरावट रहल आ सेंसेक्स 184 अंक नीचे बंद भइल.\nताप विद्युत उत्पादक कम्पनी एनटीपीसी बियफे का दिने देश में दू गो बिजली परियोजना में 183.4659 अरब रुपिया के निवेश के योजना मंजूर कइलसि.\nअगिला महीना मकाऊ में होखे जा रहल “जी सिने अवार्ड” में सलमान खान आ शाहरूख खान सर्वश्रेष्ठ पुरूष अभिनेता के ट्रॉफी का दौड़ में सबले आगा चलत बा.\nबिग बॉस5में यामामोतोयामा ए. के. ए यामा अतिथि भूमिका में नजर अइहें.\nएमपी-3 प्लेयर अउर आईपॉड पर तेज संगीत सुनल रउआ के बहिर बना सकेला. सावधान.\nसमाजसेवी अन्ना हजारे के खराब तबियत का चलते डॉक्टर उनुका के एक हफ्ता आराम करे के कहले बाड़े.\nजम्मू कश्मीर के युवा फिल्मकार अली इमरान कुरैशी घाटी में फिलिमन के मजूबती से समर्थन कइले. कहले कि एहसे कला आ संस्कृति के बढ़न्ती होई.\nमरहूम नवाब मंसूर अली खां पटौदी के पत्नी आ बीतल दौर के मशहूर अभिनेत्री शर्मिला टैगोर कहले बाड़ी कि उनुका बेटा आ फिल्म सितारा सैफ अली खां का माथ पर जल्दिये सेहरा बन्हाई.\nनसीरुद्दीन शाह के कहना बा कि विद्या बालन से बाकी अभिनेत्री जरतवाही राखेली.\nदू जनवरी से सिडनी मैदान में होखे वाला टेस्ट मैच ओह मैदान के सौंवा टेस्ट होखी. लोग सोचत बा कि का अइसन सुखद संजोग बनी कि सचिनो आपन सउवाँ शतक एही टेस्ट में लगा पइहें ?\nढाका प्रीमियर लीग में खेले के फैसला कइले पाकिस्तानी खिलाड़ी शोएब मलिक.\nश्रीलंका से दूसरका टेस्ट मैच हरला से निराश दक्खिन अफ्रीक क्रिकेट कप्तान ग्रीम स्मिथ मानत बाड़े कि श्रीलंकाई टीम उनुका टीम के हर इलाका में पछाड़ दिहलसि.\nबिग बैश लीग में पर्थ स्कॉचर्स ब्रिस्बेन हीट टीम के 10 रन से हरवलसि.\nसिडनी में4गो तेज गेंदबाज उतारी आस्ट्रेलिया\nओलम्पिक का दौरान लंदन के ‘किलेबंदी’ ना कइल जाई. कहले आयोजन समिति के प्रमुख सबास्टियन कोए.\nमेलबर्न टेस्ट में घटिया बल्लेबाजी का चलते भारत 122 रन से हार गइल.\nखेल, देश-दुनिया, मनोरंजन, व्यापार, Uncategorized में प्रकाशित किया गया | Tagged खबर, खेल, दुनिया, देश, मनोरंजन, व्यापार\t| Leaveareply\nPosted on दिसम्बर 29, 2011 by Anjoria\n(बुध, 28 दिसंबर)\nसीबीआई आपन फाइनल रिपोर्ट में कहले बा कि स्वामी निगमानंद के जहर दे के मारे के कवनो सबूत नइखे मिलल आ ऊ अपना अनशन का चलते मरले.\nप्रधानमंत्री अन्ना के नाम लिहले बिना कहले बाड़न कि लोकपाल पर संसद के फैसला के सम्मान करे सभही.\nअन्ना हजारे खराब तबियत का चलते आपन अनशन तूड़ दिहले बाकिर कहलन कि भठियरपन का खिलाफ उनुकर लड़ाई जारी रही आ पाँच गो राज्यन में होखे वाला विधानसभा चुनाव में ऊ कांग्रेस का खिलाफ प्रचार करीहें. पहिला जनवरी से होखे वाला जेल भरो अभियानो टार दिहल गइल बा. अबकी अन्ना के अनशन ले के मुंबई भा रामलीला मैदान में कवनो जन उत्साह ना लउकल.\nपंजाब में कई जगहा से लावारिस मिलल 3.5 करोड़ रुपिया नगदी जब्त कइल गइल. बतावल जात बा कि 30 जनवरी के होखे वाला विधानसभा चुनाव में बाँटे खातिर एह रुपियन के इस्तेमाल होखे वाला रहुवे.\nभारतीय जनता पार्टी के अध्यक्ष सूर्य प्रताप शाही बुध का दिने कहलन कि मायावती अपना मंत्रियन का साथे मिल के राज्य के योजना बना के लूटले बाड़ी.\nलोकपाल के संवैधानिक दर्जा देबे वाला विधेयक संसद में पारित ना भइला खातिर कांग्रेस भाजपा पर दोष लगावत बिया जबकि भाजपा के कहना बा कि विधेयक कांग्रेस का अपना लापरवाही का चलते ना पारित हो पावल. ई विधेयक राहुल गाँधी के प्रतिष्ठा के प्रश्न बन गइल रहे आ जब पारित ना हो पावल तवना घरी राहुल के चेहरा देखे लायक रहे. लागल कि उनुका ठकुआ मार दिहले बा. कांग्रेस के तेरह गो सांसद ओह समय गैरहाजिर रहले.\nअहमदाबाद में साल 2008 के सिलसिलेवार बम विस्फोटन के आरोपी अभियुक्त के अम्बेदकर नगर जिला में यूपी एटीएस गिरफ्तार कर लिहलसि.\nलोकपाल के मुद्दा पर भाजपा के रुख के समर्थन कइलसि माकपा. कहलसि कि विधेयक ना पारित होखे खातिर विपक्ष जिम्मेवार नइखे.\nराज्यसभा की कार्यवाही मंगल का दिने टार देबे के पड़ल काहे कि विपक्ष लोकपाल विधेयक पर चरचा चाहत रहे आ सरकार चाहत रहे ह्विसलब्लोअर विधेयक पर चरचा.\nभारत का साथे असैन्य परमाणु वार्ता में भइल प्रगति के स्वागत कइले जापान के प्रधानमंत्री योशिहिको नोडा.\nराज्यसभा में बियफे का दिने पेश होई लोकपाल विधेयक. राज्यसभा में सरकार अल्पमत में बिया.\nअरविंद केजरीवाल संसद से पारित लोकपाल विधेयक के जनतंत्र खातिर खतरा बतवले बाड़े.\nलोकसभा में ह्विसलब्लोअर विधेयक पारित हो गइल.\nजम्मू काश्मीर के मुख्यमंत्री बदले के बात से फारूक अब्दुल्ला नाराज हो गइल बाड़े.\nनवम्बर में जापान के औद्योगिक उत्पादन कम हो गइल.\nपाकिस्तान के एगो अखबार के कहना बा कि पाकिस्तानी सेना ई तय मत करे कि ‘राष्ट्रीय सुरक्षा’ का ह. सेने का चलते साल 1971 में बांग्लादेश बन गइल आ फेर 1999 में कारगिल के लड़ाई भइल.\nरूस का अदालत में दायर गीता का खिलाफ याचिका खारिज हो गइल.\nअफगानिस्तान में तालिबान आतंकवादी बुध का दिने एगो अमेरिकी टैंक के नष्ट करके ओहमें सवार चार गो सैनिकन के मार डाले के दावा कइले बाड़े.\nचीन के सूचना प्रौद्योगिकी मंत्रालय उम्मीद जतवले बा कि साल 2015 ले चीन में पांच गुना तेज गति से चले वाला इंटरनेट होखी.\nअर्जेटीना के राष्ट्रपति के थायराइड के कैंसर बा आ चार जनवरी के उनुकर आपरेशन कइल जाई.\nमहिंद्रा अपना एक्सयूवी500 मॉडल के दाम पहिला जनवरी से बढ़ावे के एलान कर दिहलसि.\nडीएलएफ पुणे वाला आपन एसईजेड 810 करोड़ रुपिया में बेच दिहलसि.\nमध्य प्रदेश सरकार इंदौर में विशेष आर्थिक क्षेत्र बनावे खातिर सॉफ्टवेयर कम्पनी इंफोसिस आ टीसीएस के रियायती दर पर सुपर कॉरीडोर में 100-100 एकड़ जमीन देबे के फैसला लिहले बिया.\nहीरो ईको समूह 500 करोड़ रुपिया के निवेश करी. आ एकरा जरिये आपन आमदनी डेढ़ हजार करोड़ रुपिया बढ़ाई.\nभारत-जापान के द्विपक्षीय व्यापार 2014 ले 25 अरब डॉलर के हो जाई.\nदुपहिया वाहन निर्माता कम्पनी टीवीएस 2013 में बिना गियर वाला स्कूटर आ मोटरसाइकिल बाजार में उतारी जवना में एके जइसन इंजन लगावल जाई.\nपुंज लॉयड के 1050 करोड़ रुपिया के ठेका मिलल बा जवना में राजस्थान में राष्ट्रीय राजमार्ग परियोजना के काम करे के बा.\nब्लैकबेरी निर्माता कनाडाई कम्पनी रिसर्च इन मोशन अपना प्लेबुक ब्रांड के टैबलेट के दाम आधा कर दिहलसि.\nबुध का दिने शेयर बाजार में गिरावट आइल आ सेंसेक्स 146 अंक नीचे बंद भइल.\nमेट्रो मैन श्रीधरण शनिचर का दिने रिटायर हो जइहें. दिल्ली में मेट्रो रेल के सपना साकार करे में उनुकर अहम भूमिका रहल.\nबिपाशा के बहु-कलाकार फिलिमन में काम करे में कवनो आपत्ति नइखे. कहली कि अइसन फिलिमन में काम करत घरी आपन घमंड किनारे रख देबे के पड़ेला.\nबॉलीवुड अभिनेत्री प्रियंका चोपड़ा कहले बाड़ी कि ऋतिक रोशन अभिनीत करन जौहर के फिल्म ‘अग्निपथ’ में काली के उनुकर चरित्र फिल्म के आत्मा हवे.\nविद्या बालन के चर्चित फिल्म ‘डर्टी पिक्चर’ से जुड़ल सीन आ गाना एह साल मोबाइल पर सबले अधिका देखल गइल. मॉडलन में सबले लोकप्रिय साबित भइली पूनम पांडे.\nबॉलीवुड के दिग्गज निर्माता-निर्देशक करन जौहर आ टेलीविजन के सबले मशहूर निर्माता-निर्देशक एकता कपूर अब साथे मिलके फिल्म बनावे के फैसला कइल लोग.\nभोजपुरी सिनेमा के सुपरस्टार रवि किशन के कहना बा कि दिग्गज अभिनेता नसीरुद्दीन शाह अपना आप में एगो संस्थान हउवें. रवि किशन आ नसीरुद्दीन ह्रदय शेट्टी के फिल्म ‘चालीस चौरासी’ में साथ-साथ काम कइले बाड़े.\nदेश के माथ बैडमिंटन खिलाड़ी सायना नेहवाल कहले बाड़ी कि उनुकर आत्मविश्वास लवटि आइल बा.\nबिग बैश लीग में होबार्ट हरिकेंस टीम 14 रन से एडिलेड स्ट्राइकर्स के हरा दिहलसि.\nविश्व महिला शतरंज में भारतीय टीम चउथा जगहा रहल.\nदबाव का चलते तेंदुलकर आपन शतक नइखन बना पावत.\nमेलबर्न टेस्ट में भारत के पहिला पारी बुध का दिने 282 रन पर सिमट गइल.\nPosted on दिसम्बर 28, 2011 by Anjoria\n(मंगल, 27 दिसंबर)\nलोकसभा में कुछ संशोधन का साथे लोकपाल आ लोकायुक्त विधेयक आजु ध्वनिमत से पारित हो गइल. मतदान से पहिले सपा, बसपा आ वामदल वहिष्कार कर के सरकार के काम आसान कर दिहलें. दिन भर चलल गरमागरम बहस में भाजपा नेत्री सुषमा स्वराज विधेयक के बखिया उधेड़ दिहली. बाद में जबाब देबे उतरल कपिल सिब्बल गलथेथरई बेसी कइलन तर्क के जबाब तर्क से कम दिहलन. बाकिर अपना बहुमत का सहारे आखिरकार सरकार विधेयक के पारित करा लेबे में सफल रहल. एकरा बाद विधेयक राज्यसभा में पेश होई जहाँ सरकार के बहुमत नइखे. ओहिजा से पास भइला का बाद विधेयक राष्ट्रपति का लगे जाई आ उनुका दस्तखत का बाद कानून बन जाई.\nओने बरियार लोकपाल के माँग करत अन्ना हजारे अपना खराब तबियत का बावजूद मुंबई में तीन दिन के अनशन शुरू कर दिहलें. मैदान में अन्ना समर्थकन के संख्या अनुमान से कम रहल. दिल्ली के रामलीला मैदान में त जनता के मौजूदगी अउरी कम रहुवे. अन्ना के खराब तबियत का चलते श्री श्री रविशंकर उनुका से आपन अनशन तूड़ देबे के निहोरा कइलन बाकिर अन्ना अपना अनशन का जिद्द पर अडिग बाड़े. अन्ना सोनिया गाँधी से पूछले बाड़े कि ऊ बतावसु कि सरकार के लोकपाल कवना तरह से बरियार मानल जा सकेला.\nसंसद में लोकपाल विधेयक पर बहस का दौरान भाजपा के शिकायत एह पर बेसी रहुवे कि संविधान में कवनो प्रावधान ना रहला का बावजूद सरकार धर्म का आधार पर आरक्षण देके एगो नया तरह के शुरूआत करत बिया. ओने उत्तर प्रदेश में भाजपा के कमान सम्हरले उमाभारती के कहना बा कि मायावती आ मुलायम पिछड़ा वर्ग के हितैषी नइखन एहीसे ई लोग पिछड़ा वर्ग का कोटा में भइल कटौती के समर्थन करत बा.\nमध्य प्रदेश में साल तेरह में होखे वाला विधानसभा चुनाव खातिर भारतीय जनता पार्टी आपन कदमताल शुरू कर दिहले बिया आ पार्टी मुख्यमंत्री शिवराज सिंह चौहान के कार्यकाल के योजना का बारे में जनता ले जानकारी चहुँपावे के अभियान चलाई आ केंद्र सरकार के ‘पक्षपातपूर्ण नीतियन’ के ब्योरो दी.\nगीता पर प्रतिबंध खातिर रूस के एगो अदालतर में चलत मुकदमा में भारत के कुछ कानूनवेत्ता मोर्चा सम्हार लिहले बाड़े.\nजन गण मन .. के आजु 100 साल पूरा हो गइल.\nघाम निकलला का बावजूद उत्तर भारत में शीतलहर अबहियो जारी बा.\nआंध्र प्रदेश आ तमिलनाडु के समुद्री किनार पर शनिचर ले बँड़ेरा वाला तूफान के अनेसा बनल बा आ एकर चतावनी जारी कर दिहल गइल बा.\nराष्ट्रीय जनता दल अध्यक्ष लालू प्रसाद यादव मंगल का दिने लोकसभा में लोकपाल विधेयक पर बहस का दौरान कहले कि लोकपाल खातिर प्रधानमंत्री मनमोहन सिंह सबले बढ़िया उम्मीदवार साबित होखीहें.\nविश्व हिंदू परिषद (विहिप), बजरंग दल, सनातन धर्म प्रतिनिधि सभा आ दिल्ली संत महामण्डल मंगल का दिने धर्म आधारित आरक्षण आ रूस में भगवद् गीता पर प्रतिबंध लगावे का कोशिशन का विरोध में जंतर-मंतर पर प्रदर्शन कइलन.\nअकाली दल अपना उम्मीदवारन के दुसरकी सूची जारी कर दिहलसि.\nप्रवासी भारतीयन के सावधि जमा पर एसबीआई आ पीएनबी अब बेसी सूद दीहें.\nअनशन करे जात अन्ना हजारे के मुंबई में करिया झंडा देखावल गइल.\nपाकिस्तान के कब्जा वाला कश्मीर में चीन के मौजूदगी बढ़ला पर सेना के चिंता बढ़ल जात बा.\nपाकिस्तान के प्रधानमंत्री अब कहत बाड़े कि सेना आ आईएसआई के प्रमुखन के हटावल ना जाई.\nदेश में नागरिक उड्डयन के सौ साल पूरा होखला का मौका पर भारतीय रिजर्व बैंक जल्दिये पांच रुपिया मूल्य के विशेष सिक्का जारी करी.\nअनिल अम्बानी के रिलायंस समूह के कम्पनियन के शेयर में मंगल का दिने करीब पाँच फीसदी के इजाफा दर्ज भइल.\nबॉलीवुड के महानायक अमिताभ बच्चन के कहना बा कि ऊ अपना के अतना योग्य ना मानसु कि देश के हर मसला पर आपन राय देत रहसु.\nसंजय दत्त बिग-बॉस का चलते अपना छुट्टियन में कटौती कर दिहलें. अब ऊ न्यूयार्क ना जा के बाली द्वीप पर जइहें.\nसाधारण शुल्क पर राजधानी दिल्ली में भारतीय खेल प्राधिकरण के स्टेडियमन के अब नाममात्र का शुल्क पर सरकारी विद्यालयन, महाविद्यालयन, विश्वविद्यालयन, राज्यसंघन, खेल संघन, पंजीकृत संस्थानन आ क्लबन खातिर दिहल जाये के एलान भइल बा.\nमौजूदा चैम्पियन मैनचेस्टर युनाइटेड सोमार का दिने खेलल इंग्लिश प्रीमियर लीग मुकाबले में विगान एथलेटिक पर 5-0 के भारी अंतर से जीत हासिल कइलसि जबकि तालिका में माथ पर चलत मैनचेस्टर सिटी आ चेल्सी के ड्रॉ से संतोष करे के पड़ल.\nसिडनी सिक्सर्स टीम मंगल का दिने बिग बैश ट्वेंटी-20 लीग मुकाबले में मेलबर्न स्टार्स टीम को दू रन से हरा दिहलसि.\nबांग्लादेश क्रिकेट बोर्ड (बीसीबी) के प्रमुख मुस्तफा कमाल के कहना बा कि अम्पायरिंग के दौरान गलत फैसला के शिकार सबले बेसी कमजोर टीम होली सँ.\nविश्व महिला शतरंज में भारतीय टीम के हरा के चैंम्पियन बन गइल चीन.\nवीरेन्द्र सहवाग के टेस्ट क्रिकेट में 8 हजार रन मंगल का दिने पूरा हो गइल आ ऊ अब देश के पाँचवा आ दुनिया के 23वां बल्लेबाज बन गइले.\nPosted on दिसम्बर 26, 2011 by Anjoria\n(सोमार, 26 दिसंबर)\nलोकपाल पर काल्हु मंगल का दिने संसद में बहस करावल जाई जवना में भाजपा आ माकपा संशोधन प्रस्ताव ले आवे के कहले बाड़े. जबकि संसदीय कार्य मंत्री पवन कुमार बंसल कहले बाड़न कि विपक्ष अपना संशोधन पर जोर मत देव आ लोकपाल विधेयक के पास हो जाये देव. लोकपाल का बहाने पहिला बेर कांग्रेस कवनो संवैधानिक संस्था में धर्म का आधार पर आरक्षण के प्रस्ताव रखले बिया आ अगर ई तीर चल गइल त धीरे धीरे सर्वोच्च न्यायालय से लिहले चुनाव आयोग ले हर जगहा मजहब का आधार पर आरक्षण के व्यवस्था कर सकेले. नौकरी आ पढ़ाई में त आरक्षण करिये दिहले बिया.\nछोट राज्य के समर्थक होखला का बावजूद भाजपा के मध्य प्रदेश ईकाई अलगा बुंदेलखण्ड राज्य के पक्ष में नइखे. बुंदेलखंड बनला पर मध्योप्रदेश के फेर बँटवारा के आवाज उठे लागी.\nप्रधानमंत्री आपन दू दिन के तमिलनाडु यात्रा पूरा कइलन.\nअन्ना पर संघ के एजेंट होखे के आरोप लगावे वाला दिग्विजय सिंह का बारे में भाजपा कहले बिया कि दिग्विजय के संघ फोबिया के बीमारी हवे.\nमुम्बई में केंद्रीय जांच ब्यूरो के विशेष अदालत बैंक का साथ 1.7 करोड़ रुपिया के धोखाधड़ी करे का आरोप में सेंट्रल बैंक आफ इंडिया के अधिकारी रहल चार जने के पांच से छह साल के सजा सुनवलसि.\nदिल्ली में एगो सरकारी स्कूल के अध्यापक के आपन छात्रा रहल एगो 22 साल के लड़िकी से बलात्कार करे आ बाद में ओकर अश्लील एमएमस बनाके ब्लैकमेल करे का आरोप में गिरफ्तार कइल गइल बा.\nकांग्रेस अध्यक्षा सोनिया गाँधी के इशारा मिलला का बाद कांग्रेस के हर छोटका बड़का नेता अन्ना हजारे पर आपन भँड़ास निकाले में लागल बा. सोमार का दिने सुबोधकांत सहाय, व्यालार रवि,\nअन्ना हजारे जबले अनशन पर रहीहें तबले उनुकर एगो समर्थक देवघर में बिना रुकले तबला बजावत रही.\nटीम अन्ना के सदस्य अरविंद केजरीवाल सोमार का दिने कहलन कि भठियरपन का खिलाफ अन्ना के अभियान साम्प्रदायिकतो के खिलाफ बा.\nअगिला साल के राष्ट्रीय गणित साल का तरह मनावे आ महान गणितज्ञ रामानुजन के जनम दिन 22 दिसम्बर के गणित दिवस का तरह मनावे के घोषणा कइले प्रधानमंत्री मनमोहन सिंह.\nदिग्विजय सिंह के बेटा जयवर्धन का खिलाग भाजपा नेता के बयान से खिसियाइल कांग्रेसी सोमार का दिने भोपाल में पुलिस से अझूरा गइलन जब पुलिस ओह लोग के पुतला जरावे से रोके के कोशिश कइलसि.\n2जी मामला के आरोपी यूनिटेक के संजय चंद्रा अपना बेटा के इलाज खातिर सिंगापुर जाये देबे के अनुमति खातिर दायर याचिका वापिस ले लिहलन.\nसरकार अन्ना हजारे से कहले बिया कि लोकपाल मुद्दा संसद के विवेक पर छोड़ दिहल जाव आ ऊ आपन अनशन रोक देसु.\nप्रधानमंत्री मनमोहन सिंह के तमिलनाडु यात्रा का दौरान करिया झंडा देखावे वाला विधानसभा में विपक्ष के नेता आ डीएमडीके के ए. विजयकांत के सैकड़ों कार्यकर्ता समेत गिरफ्तार कर लिहल गइल.\nराजस्थान में 36 गो हड़ताली चिकित्सक काम पर लवटि अइले.\nहैदराबाद में उर्दू सम्पादकन के विश्व सम्मेलन 30 आ 31 दिसम्बर के होखेवाला बा जवना में भारत, पाकिस्तान आकई अउरियो देशन के उर्दू अखबारन के सम्पादक शामिल होखीहें.\nत्रिपुरा में सोमार का दिने एगो पैसेंजर रेलगाड़ी का ईंजन में आग लाग गइल. बाकिर केहु के नुकसान नइखे भइल.\nअन्ना हजारे मुंबई में अनशन करीहें आ उनुका टीम के शांति भूषण, प्रशांत भूषण समेत कुछ खास सदस्य दिल्ली के रामलीला मैदान में प्रदर्शन करीहें.\nकर्नाटक के मुख्यमंत्री रहल एस बंगरप्पा के उनासी साल का उमिर में आजु सोमार का दिने बेंगलुरू के एगो निजी अस्पताल में हो गइल. उनुका किडनी के परेशानी रहुवे.\nआजु सोमार का दिने पाकिस्तान आ भारत का बीचे पारम्परिक मुद्दा आ परमाणु विश्वास बहाली के उपायन पर बातचीत चार साल बाद फेर शुरू हो गइल.\nकरुणानिधि प्रधानमंत्री से मुल्लापेरियार बाँध का मामिला में दखल देबे के निहोरा कइले.\nमाकपा लोकपाल विधेयक में दू गो संशोधन पेश करी.\nबाल वैज्ञानिकन खातिर 27 से 31 दिसम्बर ले जयपुर में चले वाला 19वां राष्ट्रीय बाल विज्ञान कांग्रेस में कई तरह के गतिविधि आयोजित होखी जवन ‘हैंड्स ऑन माइंड्स ऑन’ सिद्धांत पर आधारित होखी.\nएगो शोध में बतावल गइल बा कि अमेरिका के लड़िकियन में समलैंगिकता तेजी से बढ़त बा. एहमें दू गो लड़िकी अपने में संबंध बनावेली.\nरूस के अस्त्राखन शहर में हथियारबंद लुटेरा अतवार का सबेरे एगो फैक्ट्री पर धावा बोलके 57 लाख डॉलर के प्लेटिनम लूट लिहले स.\nओसामा बिन लादेन समेत अनेके माथ आतंकवादियन के मरइला का बाद कमजोर पड़ल अलकायदा पाकिस्तान से हट के उत्तरी अफ्रीका के आपन ठिकाना बना लिहले बा. अइसन अनेसा एगो मीडिया रपट में बतावल गइल बा.\nपाकिस्तान के अल्पसंख्यक मामिलात के मंत्री शाहबाज भट्टी के दू गो हत्यारन के तलाश अब अंतर्राष्ट्रीय स्तर पर शुरू कर दिहल गइल बा.\nएगो जमींदार किहाँ बंधक बनल अठाईस गो किसानन के पाकिस्तान में छोड़ा लिहल गइल बा. एहमें एगारह गो बच्चा रहले सँ.\nचीन अपना एगो तेज रफ्तार रेलगाड़ी के परीक्षण कइलसि जवन 500 किलोमीटर के दूरी हर घंटा तय कर सकेले.\nपश्चिमी इराक में एगो पुलिस चौकी पर छह गो पुलिसवालन के गोली मार के हत्या कर दिहल गइल.\nभारत-जापान का बीचे बुध का दिने परमाणु समझौता पर चर्चा होखे वाला बा आ दुनु देश मुद्रा विनिमय समझौता पर दस्तखत कर सकेले जवना से रुपिया के दाम गिरे पर रोक लागे के उमेद जतावल जात बा.\nसैमसंग एलसीडी साझेदारी उपक्रम में सोनी के हिस्सेदारी करीब चौरानबे करोड़ डॉलर में खरीदे के फैसला कइले बिया.\nदेश के प्रमुख उद्योगन के विकास नवम्बर महीना में 6.8 फीसदी के दर से भइल जवना अक्टूबर में सिर्फ 0.3 फीसदी रहुवे.\nभारतीय राष्ट्रीय राजमार्ग प्राधिकरण अपना खास विकास परियोजना खातिर धन जुटावे बदे एगो कर मुक्त बांड जारी कर के बाजार से 10 हजार करोड़ रुपिया जुटावे के योजना में बा.\nसोमार का दिने शेयर बाजार में तेजी रहल आ सेंसेक्स 232 अंक ऊपर चढ़ि के बंद भइल.\nजीवीके पावर सोमार का दिने एह बाति से इन्कार कइलसि कि आपन हवाईअड्डा कारोबार के हिस्सेदारी बेचे खातिर ओकर सिंगापुर के चांगी एयरपोर्ट्स इंटरनेशनल से कवनो समझौटा भइल बा.\n‘डॉन-2 : द किंग इज बैक’ के बॉक्सआफिस पर मिलल शानदार शुरुआत पर फिल्म में जंगली बिल्ली के भूमिका करे वाली अभिनेत्री प्रियंका चोपड़ा का लगे एकर जश्न मनावे के समय नइखे.\nबॉलीवुड सुपरस्टार अमिताभ बच्चन मशहूर नाटककार सत्यदेव दुबे के याद करत कहलन कि ऊ ‘समर्पित’ अउर ‘जुनूनी’ कलाकार रहले.\n‘चिकनी चमेली’ खातिर बड़ाई बटोरत कैटरीना के कहना बा कि ऊ गाना उनुका स्टाइल के नइखे.\nभारतीय फुटबाल टीम के डिफेंडर महेश गवली सोमार का दिने अंतर्राष्ट्रीय फुटबाल से संन्यास लेबे के घोषणा कर दिहले. ऊ करीब दस साल भारतीय टीम खातिर खेलले.\nआस्ट्रेलियाई स्पिन गेंदबाज स्टुअर्ट मैक्गिल इंडियन प्रीमियर लीग में खेले के मनसा जतवले बाड़न.\nफेड कप एशिया-ओसेनिया ग्रुप मुकाबला में चार सदस्यीय भारतीय महिला टीम के सानिया मिर्जा करीहें.\nटेस्ट क्रिकेट में जयवर्धने 10 हजार रन पूरा करे वाला आजु नउवाँ बल्लेबाज बन गइलन.\nभारत के सर्वोच्च वरीयता वाला एकल टेनिस खिलाड़ी सोमदेव देवबर्मन अगिला साल 2012 में माथ के 50 खिलाड़ियन में जगह बनवला का साथे साथ लंदन ओलम्पिक खातिर क्वालीफाई करे के लक्ष्य बनवले बाड़े.\nमेलबर्न टेस्ट में पहिला दिने आस्ट्रेलिया संतोषजनक स्थिति में रहल आ शुरूआत में मिलल मौका भारत गंवा दिहलसि. खेल खतम होखे का बेरा आस्ट्रेलिया छह विकेट का नुकसान पर 277 रन बना लिहले रहुवे.\nPosted on दिसम्बर 25, 2011 by Anjoria\n(शनिचर, 24 दिसंबर)\nश्रीनगर के बड़हन आबादी वाला बुचावारा इलाका से शनिचर का दिने एगो तेंदुआ के बेहोश कर के पकड़ल गइल.\nएगो तेदेपा नेता टीआरएस प्रमुख चन्द्र शेखर राव के चुनौती दिहलसि कि चलऽ दुनु आदमी तेलंगाना खातिर जान दे दिहल जाव. पुलिस ओह तेदेपा नेता के गिरफ्तार कर लिहलसि.\nदिल्ली के इंदिरा गांधी अंतर्राष्ट्रीय हवाईअड्डा पर शनिचर का दिने सात गो उड़ान के तकनीकि कारण से रद्द कर दिहल गइल.\nनिर्वाचन आयोग मतदान से जुड़ल शिकायतन खातिर 24 घंटे चाली रहे वाला एगो कॉल सेंटर के शुरुआत कइले बा जवना के नंबर हवे 1950. निर्वाचन आयोग के स्थापना साल 1950 में भइल रहे.\nओडिशा उच्च न्यायालय 99वां भारतीय विज्ञान कांग्रेस के रद्द करे भअ ओकर जगहा बदले खातिर दायर याचिका खारिज कर दिहलसि.\nचुनाव में उम्मीदवारन के खरचा पर लगाम कसे खातिर निर्वाचन आयोग अब उम्मीदवारन खातिर अलग बैंक खाता खोलल जरूरी बना दिहले बा आ सगरी खरचा ओही बैंक खाता से कइल जरूरी होई.\nअलीगढ़ मुस्लिम विश्वविद्यालय के एगो खास केंद्र के उद्घाटन शनिचर का दिने केंद्रीय मानव संसाधन विकास मंत्री कपिल सिब्बल कइले.\nराजस्थान में डॉक्टरन के हड़ताल चउथको दिने जारी रहल जवना से कम से कम 30 गो मरीज इलाज का अभाव में मर गइले.\nराष्ट्रीय जांच एजेंसी साल 2008 के मुम्बई हमले में कथित भूमिका खातिर पाकिस्तानी मूल के अमेरिकी नागरिक डेविड हेडली आ आईएसआई के दू गो अधिकारियन समेत लश्कर-ए-तैयबा के आतंकवादियन का खिलाफ शनिचर का दिने अदालत में आरोप पत्र पेश कइलसि.\nफेसबुक, गूगल आ याहू जइसन बहुते वेबसाइटन के छह फरवरी से पहिले सगरी ‘आपत्तिजनक’ सामग्री हटा लेबे के आदेश दिल्ली के एगो अदालत जारी कइले बिया.\nभाजपा के कहना बा कि संसद में पेश लोकपाल विधेयक में बहुते खामी बावे.\nरूस के एगो उपग्रह प्रक्षेपण के असफल भइला का बाद रूस के अंतरिक्ष एजेंसी प्रमुख कहले कि रूस के अंतरिक्ष उद्योग संकट में बा आ एकरा के उबारे खातिर नया लोग के जरूरत बा.\nदक्षिण अफ्रीका में एगो गुफा का भीतर 77,000 साल पुरान बिछवना मिलल बा जवना के दुनिया के सबले पुरान बिछवना बतावल जात बा.\nपाकिस्तान आ चीन के राय कई मसला पर एक समान बतवले पाकिस्तानी प्रधानमंत्री यूसुफ रजा गिलानी.\nसोवियत संघ के नेता रहल मिखाइल गोर्बाच्योफ कहले बाड़न कि विवाद का चलते रूस के संसदीय चुनाव दुबारा करावल जाव.\nबेलारूस के राष्ट्रपति अलेक्जेंडर लुकाशेन्को कहले बाड़न कि पहिले अमेरिका अपना किहाँ मृत्युदंड के सजा खतम करे ओकरा बाद उनुकरो देश सजा-ए-मौत खतम कर दी.\nतिब्बती धर्म गुरु 17वां करमापा लामा उग्येन त्रिनले दोरजी शुक का दिने कहलन कि भारत के पूरा हक बा बौद्ध धर्म पर स्वामित्व राखेके.\nभारतीय कम्पनी कारुतुरी इंटरनेशनल के सहयोगी कम्पनी कारुतुरी एग्रो प्रोडक्ट्स इथियोपिया में एगो चीनी मिल लगाई.\nबीजिंग में कार के बिक्री पिछला साल का मुकाबले एह साल आधो से कम रहे के अनुमान लगावल जात बा.\nमोबाइल सेवा उपभोक्ता के रोमिंग शुल्क से छुटकारा दिआवे आ देश के कवनो हिस्सा में पुरनका मोबाइल नम्बर राखत दोसरा कंपनी के सेबा लेबे के नीति के अगिला साल ले मंजूरी मिल सकेला.\nब्रिटेन में जनमल बॉलीवुड अभिनेत्री कैटरीना कैफ जवना तेजी आ लगन से हिन्दी सिखली ओहसे बेसी तेजी से ऊ लटका-झटका के कला सीख लिहली. ई बाति उनुका ताजातरीन आइटम नम्बर ‘चिकनी चमेली’ से साबित होखत बा जवन शीला के जवानीओ के पीछे छोड़ दिहले बिया.\n‘अग्निपथ’ के निर्देशक करन मल्होत्रा के कहना बा कि फिल्म में खलनायक कंचा चीना (संजय दत्त) के किरदार नायक विजय दीनानाथ चौहान (ऋतिक रोशन) के किरदार से जानबूझ के बड़ राखल गइल बा. फिल्म के निर्माता करन जौहर हउवन.\nभारतीय क्रिकेट टीम आस्ट्रेलिया में सोमार से शुरू होखे वाला टेस्ट श्रृंखला के पहिला टेस्ट मैच से पहिले फिल्म ‘डॉन 2: द किंग इज बैक” के मजा उठाई.\nरणजी ट्रॉफी मैच में गुजरात के हराके हरियाणा क्वार्टर फाइनल में चहुँपल.\nरणजी ट्रॉफी के एगो मैच में बड़ौदा के हराके बंगाल के टीम क्वार्टर फाइनल में चहुँपल.\nPosted on दिसम्बर 24, 2011 by Anjoria\n(शुक, 23 दिसंबर)\nकोलकाता के एएमआरआई अस्पताल जवना में लागल आग से तिरानबे लोग के मौत हो गइल रहे ओकरा निदेशकन के अदालत से जमानत ना मिलल आ सबके न्यायिक हिरासत में भेज दिहल गइल.\nराजस्थान के भंवरी देवी मामिला में एगो कांग्रेसी विधायक के बहिन आ चार गो दोसरा लोग का खिलाफ अदालत से वारंट जारी हो गइल. एह मामिला में सहीराम बिश्नोई सबेरे आत्मसमर्पण कर दिहलसि.\nडीएमके नेता आ तमिलनाडु के उप मुख्यमंत्री रहल एम.के. स्टालिन के तबियत खराब होखला का चलते शुक का दिने एगो निजी अस्पताल में भर्ती करावल गइल.\nपश्चिम बंगाल में जहरीली शराब के घटना रोके खातिर अवैध शराब के कारोबारियन के दोसर बिजनेस शुरु करे खातिर राज्य सरकार मदद करी.\nचरण सिंह के जयंती समाजवादी पार्टी शुक का दिने किसान दिवस का रूप में मनवलसि.\nभारतीय जनता पार्टी शुक का दिने कहलसि कि अब बसपा के राज्य बँटवारा पर चिट्ठी लिखे के राजनीति बन्द कर देबे के चाहीं.\nअन्ना हजारे के एमएमआरडीए में अनशन कर के अनुमति मिल गइल आ मुम्बई मेट्रोपालिटन रिजन डेवलपमेंट अथारिटी मैदान कम किराया पर दे दिहल गइल जहाँ अन्ना हजारे 27 दिसम्बर से आपन अनशन करीहें. टीम अन्ना के कुछ सदस्य ओहि दिन से दिल्ली में अनशन करीहें.\nअल्पसंख्यकन के आरक्षण दिहला के विश्व हिन्दू परिषद संविधान के हत्या बतवले बिया जबकि भाजपा कहले बिया कि एहसे देश में गृहयुद्ध शुरु हो सकेला. केन्द्र सरकार अन्य पिछड़ा वर्ग के मिलल कोटा में से काट के अल्पसंख्यकन खातिर आरक्षण दिहले बिया.\nछत्तीसगढ़ सरकार विधानसभा में कहलसि कि ओहिजा 1,846 चिकित्सकन के कमी बा.\nझारखण्ड सरकार अलग झारखण्ड बनावे खातिर लड़े वालन के हर महीना पेंशन दी.\nकांग्रेस के कहना बा कि अल्पसंख्यक आरक्षण चुनावी हथकंडा ना ह.\nभारतीय रेलवे झारखण्ड, ओडिशा आ पश्चिम बंगाल के नक्सली इलाका से गुजरे वाली रेलगाड़ियन के बढ़िया सुरक्षा व्यवस्था के आश्वासन मिलला का बाद रात वाली सेवा बहाल करे के फैसला कइले बिया.\nझारखण्ड में बयासी में से पैंतालिस विधायक अपना सम्पत्ति के घोषणा कर दिहले. एहमें मुख्यमंत्री अर्जुन मुँडा शामिल बाड़े.\nभारत के यात्रा पर आवे वाला बाड़े जापानी प्रधानमंत्री योशिहिको नोडा.\nपाकिस्तान सेना प्रमुख कयानी के कहना बा कि पाकिस्तान में लोकतंत्र पर कवनो खतरा नइखे. एक दिन पहिले प्रधानमंत्री कहले रहले कि देश में चुनल सरकार के सत्ता से हटावे के साजिश हो रहल बा.\nपाकिस्तान में पिछला महीना भइल नाटो के हवाई हमला खातिर अमेरिका के कहना बा कि ऊ माफी ना माँगी. घटना खातिर पाकिस्तानो ओतने जिम्मेदार बा.\nभाजपा के नारा बा कि ऊ यूपी में अटल बिहारी बाजपेयी शासन जइसन सुशासन दी. बाजपेयी के जनमदिन पच्चीस दिसंबर से तीन दिन ले भाजपा राज्य भर में भव्य कार्यक्रम करावे जा रहल बिया.\nदूरसंचार विभाग शुक का दिने एयरटेल, आइडिया सेल्युलर आ वोडाफोन के आपन 3जी रोमिंग समझौता शनिचर तकले खतम कर देबे के कहले बावे.\nशुक का दिने शेयर बाजार में गिरावट आइल आ सेंसेक्स 75 अंक नीचे गिर के बंद भइल.\nखुदरा क्षेत्र में एफडीआई के छोड़ले नइखे सरकार आ एहपर सहमति बनावे का कोशिश में लागल बिया. ई बतावत प्रणव मुखर्जी कहलन कि सरकार बीमा अउर पेंशनो में एफडीआई ले आवल चाही.\nकिफायती विमानन कम्पनी इंडिगो शुक का दिने कहलसि कि ऊ पांच गो नया उड़ान शुरू कर दिहले बिया.\nरेस्तरां अउर होटल निर्माण क्षेत्र के कम्पनी ‘अंडर वन रूफ होटल कंसल्टेंट्स’ शुक का दिने कहलसि कि भारतीय भोजन के बढ़त लोकप्रियता देखत ऊ मध्यपूर्व में तीन गो आ अमेरिका में दू गो रेस्तरां अउरी खोली.\nविश्व बैंक पाकिस्तान के अगिला3साल में 5.5 अरब डॉलर करजा दीहि.\nअमेरिका के आर्थिक विकास दर तिसरकी तिमाही में 1.8 फीसदी रहल जबकी 2.5 फीसदी विकास दर के अंदाज लगावल गइल रहुवे.\nओडिशा के राजधानी भुवनेश्वर में 555 कलाकार शुक का दिने मंच पर एक साथ ओडिशी नृत्य पेश कर के विश्व रिकार्ड बनवले. एह कार्यक्रम में बीस देश के कलाकार शामिल भइले.\nहास्य फिल्म ‘गली गली में चोर है’3फरवरी के रिलीज होखी. एहमें अक्षय खन्ना आ श्रेया सरन मुख्य पात्र बाड़े.\nफरहान अख्तर के बहुप्रतीक्षित फिल्म ‘डॉन 2: द किंग इज बैक’ में खास भूमिका करे वाला अभिनेता कुणाल कपूर के कहना बा कि फिल्म के उम्मीद से बढ़िया शुरूआत मिलल बा.\nअनिल कपूर के साथे सह-अभिनेता बने पर गर्व बा रोनित रॉय के. दुनु जने जल्दिये निर्देशक संजय गुप्ता के फिल्म ‘शूटआउट एट वडाला’ में नजर अइहें.\nअब ले आधा दर्जन फिलिमन में काम कर चुकल अभिनेत्री सोनम कपूर के एह घरी अभिषेक बच्चन सिखावे में लागल बाड़न कि बॉलीवुड में कइसे बनल रहल जा सकेला. दुनु जने जल्दिये फिल्म ‘प्लेयर्स’ में नजर आवे वाला बा.\nअभिनेता से राजनेता बनल के. चिरंजीवी अतने से संतुष्ट हो गइले कि कांग्रेस उनुका के प्रदेश समिति में शामिल कर लिहलसि.\nभारत खातिर नया सुपरहीरो बनइहें स्पाइडरमैन के जनक स्टैनली.\nराष्ट्रीय डोपिंग निरोधी संस्था प्रतिबंधित दवाईयन के इस्तेमाल करे के दोषी मिलल दू गो स्वर्ण पदक जीते वाला समेत छह गो एथलीटन पर एक साल के प्रतिबंध लगा दिहलसि.\nबिग बैश लीग में गेल के तूफानी शतक का सहारे सिडनी थंडर टीम एडिलेड स्ट्राइकर्स के6विकेट से हरा दिहलसि.\nसचिन तेंदुलकर के एगो पटनहिया प्रशंसक उनुका खातिर पत्थर तराश के ‘शतकन के सिंहासन’ बनावे में लागल बा.\nआस्ट्रेलिया के टेस्ट टीम कप्तान माइकल क्लार्क के कहना बा कि अगर भारत के गेंदबाज जहीर खान नइखन खेल पावत त भारत के टीम कमजोर हो जाई.\nरणजी ट्रॉफी में रेलवे के हराके सौराष्ट्र क्वार्टर फाइनल में चहुँप गइल.\nपाकिस्तानी क्रिकेट कोच मोहसिन खान के कहना बा कि उनुकर टीम दुनिया के कवनो टीम के हरा सकेले.\nPosted on दिसम्बर 23, 2011 by Anjoria\n(बियफे, 22 दिसंबर)\nकेंद्रीय कानून मंत्री सलमान खुर्शीद बियफे का दिने उमेद जतवले कि लोकपाल विधेयक संसद में पारित हो जाई आ सगरी सांसदन से सहयोग करे के निहोरा कइलन.\nकर्नाटक के मुख्यमंत्री डी॰वी॰ सदानन्द गौड़ा बियफे का दिने विधान परिषद उपचुनाव जीत लिहले.\nगायब भंवरी देवी के पति अमरचंद के अदालत न्यायिक हिरासत में भेज दिहलसि.\nममता बनर्जी आरोप लगवले बाड़ी कि माकपा के योजना पिये वाला पानी के भण्डार मे जहर मिलावे के बा. एहसे पहिले जहरीला शराब काण्डो में ऊ माकपा पर आरोप लगवले रही कि सब कुछ सरकार के बदनाम करे खातिर कइल गइल.\nसरकारी नौकरी में अब धार्मिक अल्पसंख्यकन के 4.5 फीसदी आरक्षण दिहल जाई जवन अन्य पिछड़ा वर्ग के कोटा में से काट के दिहल जाई.\nजयललिता अब शशिकला के दू गो रिश्तेदारो के पार्टी से निकाल दिहली. शशिकला के पहिलही निकाल चुकल बाड़ी.\nअनुसूचित जनजाति संशोधन विधेयक पारित हो गइल जवना में पूर्वोत्तर भारत के जनजातियन के जोड़ल गइल बा.\nसोनभद्र जिला में पुलिस माची इलाका से नक्सली जयकरन आ ओकरा पत्नी पुष्पा के एगो पिस्टल आ जिंदा कारतूसन का साथ गिरफ्तार कर लिहलसि.\nप्रधानमंत्री के चेन्नई दौरा पर डीएमडीके करिया झंडा देखाई काहे कि केन्द्र सरकार तमिलनाडु का साथे सौतेला बरताव करत बिया.\nकोलकाता अस्पताल अग्निकांड में त्रिपुरा के पीड़ित के लाश 12 दिन बाद अस्पताल के लाशघर में मिल गइल.\nलोकपाल संस्था में अल्पसंख्यकन के आरक्षण देबे के प्रावधान के भाजपा असंवैधानिक बतवले बिया आ सरकार से विधेयक में संशोधन करे के कहले बिया.\nभारतीय मूल के एगो अमेरिकी प्रोफेसर के नेतृत्व में अइसन ‘सौर पेंट’ के आविष्कार भइल बा जवना के घर का बाहरी दिवाल पर लगा के बिजली पैदा कइल जा सकेला आ घर में बिजली के उपकरण चलावल जा सकेला.\nधार्मिक आधार पर आरक्षण के विरोध करी विहिप, कहलन प्रवीण तोगड़िया.\nआईआईएम अहमदाबाद के प्रोफेसर अभिषेक मिश्र आपन नौकरी छोड़ के राजनीति में आवे के फैसला कइले बाड़न.\nमुलायम सिंह आ लालू यादव जइसन सांसद नइखन चाहत कि लोकपाल बिल पेश कइल जाव. ओह लोग के अनेसा बा कि तब पुलिस सबका के जेल में डाल दी.\nकेन्द्र सरकार के कहना बा कि सरकारी लोकपाल विधेयक सबले नीमन बा आ ओकर विरोध खाली राजनीति का चलते होखत बा. ओने अन्ना हजारे के कहना बा कि सरकारी लोकपाल कवनो काम के नइखे. कहलन कि ऊ सोनिया गाँधी आ राहुल हाधी\nकेंद्रीय दूरसंचार मंत्री रहल ए. राजा के तब के सहयोगी असीवाथम आचारी के जान से मारे के धमकी देबेवाला आदमी के गिरफ्तार कर लिहल गइल बा.\nबियफे का दिने खाद्य सुरक्षा विधेयक लोकसभा में पेश कर दिहलसि सरकार.\nमप्र में सड़क निर्माण से जुड़ल 13 गो इंजीनियरन के नोटिस भेज के पूछल गइल बा कि सड़क बनावे में लापरवाही काहे भइल.\nबुध का दिने हिंदी के साहित्य अकादमी पुरस्कार काशीनाथ सिंह के उनुका उपन्यास ‘रेहन पर रग्घू’ खातिर दिहल जाये के एलान कइल गइल.\nदिग्विजय सिंह के बेटा जयवर्धन मध्यप्रदेश के राहुल बनल चाहत बाड़न. उहो राहुल का तरह गाँवे गाँवे घूमे के काम काल्हु बुध से शुरू कर दिहले बाड़न.\nइंडिया अगेंस्ट करप्शन समूह कहले बावे कि ऊ एमएमआरडीए मैदान पर प्रदर्शन करे खातिर रोजाना 3.77 लाख रुपिया भाड़ा मँगला का खिलाफ अदालत जाई.\nबुध का दिने परमाणु वैज्ञानिक पी.के. अयंगर के निधन हो गइल.\nअमेरिका के एगो विद्वान के कहना बा कि पाकिस्तान के हिसाब में राखे खातिर जरूरी बा कि अमेरिका भारत से आपन रिश्ता मजबूत करे.\nपाकिस्तान के प्रधानमंत्री यूसुफ रजा गिलानी कहले बाड़े कि कुछ लोग चुनल सरकार के सत्ता से हटावे के साजिश रचत बाड़े आ उनुका सत्ता से बेदखल होखे के अनेसा बा.\nआस्ट्रेलिया में पिछला साल एगो भारतीय छात्र के हत्या करे वाला एगो आस्ट्रेलियाई युवक के 13 साल जेल के सजा बियफे का दिने सुनावल गइल.\nपाकिस्तान सरकार खुद मान लिहलसि कि आईएसआई आ सेना पर ओकर काबू ना चले.\nपाकिस्तान में बैंक डकैती रोके के उपाय बतावे खातिर एगो समिति बनावल गइल बा.\nएप्पल के सह-संस्थापक स्टीव जॉब्स के संगीत प्रौद्योगिकी में उनुकर योगदान खातिर मरला का बाद ग्रैमी पुरस्कार से सम्मानित कइल जाई.\nपाकिस्तान के राजदूतन में दस गो महिला राजदूत शामिल बाड़ी. बतवली विदेश मंत्री हिना रब्बानी खार.\nरूस के प्रधानमंत्री व्लादिमीर पुतिन के दावा बा कि अगिला दस साल में उनुकर देश व्यापार का मामिला में दुनिया के दस गो माथ देशन में गिनल जाई.\nपाकिस्तान अमेरिका के चेतवले बा कि एबटाबाद जइसन कवनो दोसर घटना ना होखे के चाहीं.\nईरान अंतर्राष्ट्रीय परमाणु ऊर्जा एजेंसी के नेवतलसि कि आके ओकरा देश के परमाणु प्रतिष्ठानन के निरीक्षण कर लेव.\nश्रीलंकाई नौसेना समुद्र में फंसल 18 गो भारतीय मछुआरन के बचा लिहलसि.\nदेश भर के डाकघर से सोना के सिक्का छूट पर बेचे के योजना बनावल गइल बा. पाँच जनवरी से ई बिक्री शुरू कइल जाई. आधा ग्राम से ले के पचास ग्राम तक के सिक्का स्विट्जरलैण्ड से ढलवा के मँगवावल गइल बा. हर सिक्का निनानबे दशमलव नौ नौ फीसदी टंच रही.\nमोबाइल हैंडसेट कंपनी लावा मोबाइल्स ने बाजार मे एगो अइसन हैंडसेट उतरले बिया जवन टूटी ना आ 120 किलो तक के बोझा सम्हार ली. एकर दाम चार हजार से उपर बा.\nहिमाचल प्रदेश के मुख्यमंत्री प्रेम कुमार धूमल बियफे का दिने बतवले कि रिलायंस पावर राज्य में पांच गो जलविद्युत परियोजना हासिल कइले बावे.\nपिछला नवंबर महीना में जीएसएम मोबाइल उपभोक्ता के गिनिती 67 लाख बढ़ल.\nयाहू आपन एशियाई सम्पत्ति बेचे के सोचत बावे जइसे कि चीन के अलीबाबा समूह आ जापान के कंपनी में आपन हिस्सेदारी बेच दी.\nटाटा समूह के अध्यक्ष रतन टाटा आ उनकर उत्तराधिकारी साइरस मिस्त्री बियफे का दिने केंद्रीय वाणिज्य अउर उद्योग मंत्री आनंद शर्मा से मिलले.\nविजय माल्या के विमानन कम्पनी किंगफिशर के बाजार हिस्सेदारी में गिरावट आइल बा आ ऊ अब पाँचवा जगहा पर गिर गइल बा.\nरूस के दुनिया के छठवाँ बड़ अर्थव्यवस्था बतवले राष्ट्रपति मेदवेदेव.\nबियफे का दिने शेयर बाजारों में तेजी रहल आ सेंसेक्स 128 अंक ऊपर चढ़ के बंद भइल.\nलीबिया के बैंक पर लगावल प्रतिबंध हटा ली यूरोपीय संघ.\nबालीवुड के असली ‘डॉन’ अमिताभ बच्चन के बतवले शाहरूख खान जे बियफे का दिने पटना चहुँपल रहले अपना फिलिम के प्रचार खातिर. कहलन कि पटना जइसन प्यार उनुका कतहीं ना मिलल.\nशीला की जवानी, मुन्नी, शालू आ जलेबी बाई के बाद अब ‘चिकनी चमेली’ बॉलीवुड के नईकी आइटम गर्ल बाड़ी. अभिनेत्री कैटरीना कैफ ‘अग्निपथ’ के एह गीत पर ‘शीला की जवानी’ से बढ़िया काम कर देखवले बाड़ी. निर्देशक करन मल्होत्रा के कहना बा कि कैटरीना एह गीत का साथ पूरा न्याय कइले बाड़ी.\nअभिनेता से फिल्मकार बन रजत कपूर अपना नया फिल्म ‘आंखों देखी’ खातिर हीरोइन के खोज ट्विटर का जरिए करत बाड़े.\nगंगा किनारे वाला छोरा अमिताभ बच्चन के मराठी समाचार पत्र ‘महाराष्ट्रीयन ऑफ द ईयर’ पुरस्कार से सम्मानित कइले बावे.\nबिग बैश लीग मैच में मार्श की तूफानी पारी का बदौलत पर्थ स्कॉचर्स मेलबर्न रेनेगेड्स के 8 विकेट से हरा दिहलसि.\nगोल्ड कोस्ट के ग्रिफिथ विश्वविद्यालय के शोधकर्ता निकोलस रोड अपना शोध में कहले बाड़न कि सचिन तेंदुलकर हर लिहाज से डोनाल्ड ब्रैडमैन से बेहतर बल्लेबाज हउवें. एहसे ढेर दिन से चलत आवत बहस फेर जी उठल बा.\nऑफ स्पिनर हरभजन सिंह आस्ट्रेलिया दौरा का खातिर ना चुनइलन त ओहसे का. अब ऊ कलर्स चैनल पर प्रसारित होखे वाला कुश्ती से जुड़ल कार्यक्रम ‘रिंग का किंग’ में चैनल के सद्भावना राजदूत के तौर पर नजर अइहें.\nआस्ट्रेलिया के पूर्व लेग स्पिनर शेन वार्न के कांस्य प्रतिमा के अनावरण बियफे का दिने मेलबर्न क्रिकेट मैदान के बाहर कइल गइल.\nस्पेनिश फुटबाल लीग में खेले वाला प्रमुख क्लब विलारियल कोच जुआन कार्लोस गारिडो के बर्खास्त कर दिहले बा.\nआस्ट्रेलिया के महान स्पिन गेंदबाज शेन वार्न के मानना बा कि चार मैचन के टेस्ट श्रृंखला में भारतीय टीम के सफलता ओकरा तेज गेंदबाजन के फिटनेस परनिर्भर बा.\nअपना खातिर भारत रत्न माँगे खातिर शतरंज के विश्व चैंपियन विश्वनाथन आनंद कवनो तरह के लाबिंग ना करीहें ना ही केहु दोसरा के समर्थनकरीहें.\nक्रिकेट आस्ट्रेलिया आपन टेस्ट विकेटकीपर रहल रोडनी मार्श के देश में काम करत सगरी कोचन के कोच बहाल कइले बा.\nPosted on दिसम्बर 22, 2011 by Anjoria\n(बुध, 21 दिसंबर)\nपहिले केंद्रीय दूरसंचार मंत्री रहल ए. राजा के तब के एगो सहयोगी बुध का दिने अदालत के बतवलसि कि ओकरा अपना निजी जानकारी से मालूम बा कि कलैगनार टीवी टाटा स्काई सेवा में देखावल जाये वाला चैनल में शामिल रहे.\nइंदौर परिक्षेत्र के पुलिस महानिरीक्षक अनुराधा शंकर कहले बाड़ी कि झांसी के रानी के मरवावे वाला मंत्री आ सांसद बनत जात बाड़े बाकिर स्वतंत्रता सेनानियन के बच्चा अगर चुनाव लड़स त कहल जाला कि ऊ अपना बाप के काम के दाम वसूलत बाड़े.\nकांग्रेस के बड़बोलता राष्ट्रीय महासचिव दिग्विजय सिंह के बेटा जयवर्धन सिंह अब राजनीति के मैदान में उतरल बाड़े. ऊ अपना इलाका गुना के कुलुआ गांव से बुध का दिने पदयात्रा पर निकलल बाड़े.\nकांग्रेस अध्यक्षा सोनिया गाँधी अब टीम अन्ना पर सीधा निशाना लगावत कहले बाड़ी कि कांग्रेस के झूठहूँ बदनाम कइल जा रहल बा. आरोप लगावल जात बा कि कांग्रेस भठियरपन से लड़ल नइखे चाहत जबकि सरकार हर संभव कोशिश करत बिया.\nकेंद्र सरकार साल 2008 के मुम्बई हमले में लश्कर-ए-तैयबा के आतंकवादी डेविड हेडली आ ओकरा पाकिस्तानी सहयोगियन पर आरोप दायर करे खातिर राष्ट्रीय जांच एजेंसी के अनुमति दे दिहले बिया.\nगीता पर प्रतिबंध लगावे का कोशिश का खिलाफ भाजपा का तरफ से रूस के राष्ट्रपति मेदवेदेव का लगे चिट्ठी भेजले बिया आ गीता का खिलाफ दायर मुकदमा वापिस लेबे के कहले बिया.\nदिल्ली पुलिस के एगो दारोगा छोटहन झगड़ा में अपना हवलदार के गोली मार के फरार हो गइल. घवाहिल हवलदार के अस्पताल में भरती करावल गइल बा.\nछूतहा रोग के स्वास्थ्य सेवा खातिर बड़हन चुनौती बतवलन केन्द्रीय स्वास्थ्य मंत्री गुलाम नबी आजाद. कहलन कि एकरा खातिर सामाजिक आर्थिक आ पर्यावरण कारण जिम्मेदार बा.\nभाजपा नेता शांता कुमार कहले बाड़न कि अगर सरकार पार्टी के चिंता दूर कर देव त पार्टी एफडीआई पर बतियावे के तईयार बिया.\nप्रधानमंत्री मनमोहन सिंह अपना वित्त मंत्री प्रणव मुखर्जी के बड़ाई करत कहलन कि संप्रग सरकार प्रणव मुखर्जी के ‘संकटमोचक कुशलता’ आ कांग्रेस अध्यक्ष सोनिया गांधी के ‘प्रेरक नेतृत्व’ के कर्जदार बिया.\nमेघालय में विपक्षी दल राकांपा कहलसि कि असम के साथ सीमा विवाद हल करे खातिर ए\tगो आयोग गठित करे के जरूरत बा.\nभाजपा अबहीं लोकपाल विधेयक पर कुछ बोलल नइखे चाहत जब ले ओकर प्रारूप सांसदन के बाँट नइखे दिहल जात.\nलोकपाल पर चर्चा करे खातिर संसद के सत्र 27-29 दिसम्बर ले बढ़ा दिहल गइल.\nभारतीय वायु सेना प्रमुख नार्मन अनिल कुमार ब्राउन बुध का दिने उन्नत युद्धक विमान सुखोई के एक घंटा ले उड़वलें आ बाद में नीचे अइला पर एह जहाज के हर लिहाज से सुरक्षित बतवलन.\nदिल्ली उच्च न्यायालय तीर्थ यात्रा के वीजा पर पाकिस्तान से आइल 151 गो हिन्दुवन के शरण ना दिहला के केंद्र सरकार से कारण पूछले बावे.\nसंसद के दुनु सदन में बुध का दिने अलग-अलग मुद्दा पर भइल हंगामा का चलते कामकाज में बाधा पड़ल. लोकसभा में बाधा एगो बसपा सांसद से प्रधानमंत्री के सुरक्षागार्ड के दुर्व्यवहार का चलते पड़ल जवना खातिर बाद में प्रणव मुखर्जी माफी मँगलन.\nअन्ना हजारे सरकार के प्रस्तावित लोकपाल विधेयक के कमजोर बतवले आ कहले कि एह लोकपाल से भठियरपन से ना लड़ल जा सकी.\nओडिशा में बुध का दिने घना कोहरा का चलते भुवनेश्वर-नई दिल्ली राजधानी एक्सप्रेस रद्द कर दिहल गइल.\nमध्य प्रदेश के अतिरिक्त महानिदेशक रहल आर.एन. पांडेय के फर्जी यात्रा आ होटल बिल पेश करके सरकारी खजाना से लाखों रुपिया निकाले ला आरोप में लोकायुक्त के विशेष अदालत एक साल के जेल आ तीन लाख रुपिया के जुर्माना के सजा सुनवलसि.\nतकनीकी खराबी का चलते बुध का दिने भारत के परमाणु क्षमता सम्पन्न पृथ्वी-2 मिसाइल के परीक्षण बुध का दिने टार दिहल गइल.\nसोनिया गाँधी भाजपा पर दोष लगवले बाड़ी कि ऊ जरूरी विधेयकन के राह मे बाधा डालत बिया.\nअंग्रेजी पत्रकार जे.डे के हत्या का मामिला में महिला पत्रकार जिगना वोरा के हिरासत तीन जनवरी ले बढ़ा दिहल गइल बा.\nछत्तीसगढ़ में सरकार का खिलाफ अविश्वास प्रस्ताव पारित ना हो सकल.\nभंवरी देवी मामिला में गिरफ्तार मलखान सिंह बिश्नोईके कांग्रेस से निलम्बित कर दिहल गइल बा.\nपंजाब आ हरियाणा उच्च न्यायालय मंगल का दिने हरियाणा जनहित कांग्रेस से हारल सत्तारूढ़ कांग्रेस के पांच विधायकन के विधानसभा के असम्बद्ध सदस्य घोषित कर दिहलसि.\nकोलकाता में भयंकर आग के निशाना बनल अस्पताल के6गो गिरफ्तार निदेशकन के पुलिस हिरासत बढ़ा दिहलसि अदालत.\nअदालत फैसला सुना दिहलसि कि सहजधारी सिख एसजीपीसी चुनाव में मतदान कर सकेलें.\nअमेरिका के न्यू जर्सी में एहो विमान दुर्घटना में भारतीय मूल के अमेरिकी निवेश बैंकर समेत पांच लोग के जान चल गइल. जहाज न्यू जर्सी से अटलांटा खातिर उड़ल रहे.\nअमेरिकी अंतरिक्ष संगठन नासा अपना केपलर अभियान में पृथ्वी जइसन कई गो ग्रह खोज निकलले बा जवना सूरजे जइसन एगो सितारा के परिक्रमा करत बाड़े.\nउरुग्वे का राजधानी मोंटेवीडियो में एगो सम्मेलन में आइल अर्जेटीना के एगो जवान मंत्री के लाश उनुका होटल का कमरा में फाँसी पर लटकल मिलल. एह घटना के जानकारी का बाद अर्जेटीना के राष्ट्रपति बइठक बीचे में छोड़ दिहलें.\nपाकिस्तानी राष्ट्रपति आसिफ अली जरदारी के प्रवक्ता फरहतुल्ला बाबर कहले बाड़न कि राष्ट्रपति जरदारी पाकिस्ताने में रहीहें आ विदेश जाये के उनुकर कवनो योजना नइखे.\nअफ्रीका के सबले बड़का तेल निर्यातक देश लीबिया से आर्थिक सम्बंध मजबूत करे खातिर एगो फ्रांसीसी प्रतिनिधिमंडल ओहिजा के दौरा पर आइल बा.\nबुध का दिने रूस अपना इंटरसेप्टर मिसाइल के सफल परीक्षण कइलसि.\nमंगल के गिरावट का बाद बुध का दिन सेंसेक्स 510 अंक ऊपर चढ़ के बंद भइल.\nपाँच जनवरी से दिल्ली में होखे जात ऑटो एक्स्पो 2012 में 50 गो नया वाहन लांच कइल जइहें सँ. एह में कार, बस आ ट्रक शामिल बा.\nरेटिंग एजेंसी मूडीज बुध का दिने देश के घरेलू सरकारी बांड के साख के रेटिंग एक पायदान बढ़ा के बीएए3 कर दिहलसि जवना से ई विदेशी बांड के रेटिंग का बरोबरी पर आ गइल.\nजापान का निर्यात नवम्बर में पिछला साल के मुकाबले 4.5 फीसदी कम रहल.\nअमेरिका ईरान के 10 गो जहाजरानी कम्पनियन पर प्रतिबंध लगा दिहलसि जवना में भारतीय जहाजरानी निगमो से जुड़ल एगो साझा कंपनी शामिल बिया.\nसरकार मंगल का दिने बतवलसि कि प्रिंट मीडिया में प्रत्यक्ष विदेशी निवेश बढ़ावे का मुद्दा पर सहमति नइखे बन पावत.\nटाटा मोटर्स मंगल का दिने नया बस मॉडल लांच कइलसि. एहमें से मॉडल के दाम छियासठ लाख रुपिया आ स्टारबस अल्ट्रा के 15 लाख रुपिया बा.\nमौजूदा लेखा साल में 300 करोड़ रुपिया दाम के करिया धन जब्त कइले बा आयकर विभाग.\nबियफे का दिने संसद में खाद्य सुरक्षा विधेयक पेश कइल जाई जवन देश के आधा से बेसी आबादी के सस्ता अनाज पावे के अधिकार दीहि.\nभारत आ पाकिस्तान के गायक अब एगो साझा मंच पर रियलिटी शो ‘सुर-क्षेत्र’ में अपना प्रतिभा के प्रदर्शन करीहें. भारत के टीम के अगुआ रहीहन हिमेश रेशमिया जबकि पाकिस्तानी टीमे के अगुआई मशहूर गायक आतिफ असलम करीहें.\nअभिनेता-फिल्म निर्माता सौरभ शुक्ला के फिल्म ‘पप्पू कांट डांस साला’ के अभिनेता विनय पाठक के कहना बा कि उनुका आ सौरभ का बी च बढ़िया तालमेल बावे. दुनु जने पहिलहु एक साथ काम कइले बाड़े.\nसंगीतकार, गायक आ अभिनेता हिमेश रेशमिया कहले बाड़न कि सलमान खान हिन्दी फिल्म इंडस्ट्री में आवे वाला नया चेहरन खातिर गॉडफादर हउवन.\nसंगीतकार आ गायक विशाल ददलानी अन्ना हजारे के आंदोलन खातिर एमएमआरडीए मैदान के एक दिन के भाड़ा देबे के बीड़ा उठवलन.\nहॉकी के जादूगर मेजर ध्यानचंद खातिर भारत रत्न माँगे वालन में अब हॉकी इंडियो शामिल हो गइल बिया.\nसैयद मोदी बैडमिंटन से सायना नेहवाल हट गइली जब कि जयराम हार के बाहर हो गइलें. सायना के बोखार हो गइल बा.\nराहुल द्रविड़ डेराइल बाड़न कि खराब फार्म में चलत रिकी पोंटिंग कहीं फार्म में मत आ जासु.\nबिग बैश लीग में होबार्ट हरिकेंस 42 रन से सिडनी सिक्सर्स के हरा दिहलसि.\nमीरपुर टेस्ट में पाकिस्तान बांग्लादेश के7विकेट से हरा दिहलसि.\nभारतीय क्रिकेट टीम के तीन गो धुरंधर – सचिन तेंदुलकर, राहुल द्रविड़ आ वी.वी.एस. लक्ष्मण मेलबर्न क्रिकेट मैदान पर 26 दिसम्बर से आपन आखिरी टेस्ट मैच खेलीहें. एह मैच के देखे खातिर मेलबर्न में विदाई देबे खातिर 75 हजार लोग आपन टिकट आरक्षित करवा लिहले बा.\nभारतीय क्रिकेट टीम के लतरहत्था स्पिन गेंदबाज प्रज्ञान ओझा बतवले कि कोच डंकन फ्लेचर आस्ट्रेलिया के चलावल दिमागी खेल से निपटे खातिर एगो खास बइठक बोला के खिलाड़ियन से विस्तार से चरचा कइलें.\nआस्ट्रेलिया में भारत आ सीए अध्यक्ष एकादश टीम के बीच के अभ्यास मैच के फैसला ना निकल पावल.\nPosted on दिसम्बर 20, 2011 by Anjoria\n(मंगल, 20 दिसंबर)\nवार रूम लीक मामला में लंदन के अदालत ने रविशंकरन के प्रत्यार्पण का बारे में सबूत सकार लिहलसि.\nझारखण्ड के 82 विधायकन में से 19 गो विधायक अबले अपना संपत्ति के घोषणा कइले बाड़े. एहमे कवनो मंत्री शामिल नइखन.\nराष्ट्रपति प्रतिभा पाटील आजु नौसेना दिवस पर आईएनएस सुभद्रा पर सवार होके नौसेना के 81 पोत आ 44 विमान के भारीभरकम बेड़ा के निरीक्षण कइली.\nलोकपाल विधेयक 27 दिसम्बर के संसद में पेश होखी आ एकरा के पारित करावे खातिर सत्र तीन दिन खातिर बढ़ा दिहल गइल बा.\nमंगल का दिने संसद में विपक्ष फेर केंद्रीय गृह मंत्री पी. चिदम्बरम के लोकसभा में बोले से रोके खातिर जम के हंगामा कइलसि.\nमध्य प्रदेश पर्यटन विकास निगम के ट्रेवल एजेंट्स एसोसिएशन ऑफ इंडिया का तरफ से ‘बेस्ट स्टेट टूरिज्म बोर्ड ऑफ द ईयर’ पुरस्कार से सम्मानित कइल गइल.\nकोलकाता के तिलजाला इलाका में रबड़ के जूता बनावे वाली एगो फैक्टरी में सोमार का राति आग लाग गइल बाकिर केहु हताहत नइखे भइल.\nजनता पार्टी के अध्यक्ष सुब्रह्मण्यम स्वामी काल्हु सोमार का दिने कहलन कि ऊ राजग में शामिल होखल चाहत बाड़न.\nभंवरी मामला में आखिरकार कांग्रेसी विधायक मलखान सिंह के गिरफ्तार कर लिहलसि सीबीआई.\nवाम मोर्चा पश्चिम बंगाल के शराब त्रासदी पर बोलावल सर्वदलीय बैठक के बहिष्कार कर दिहलसि काहे कि सरकार मार्क्सवादी कार्यकर्तन पर से आरोप वापिस लेबे के तइयार ना भइल.\nअब दूरंतो रेलगाड़ियनो खातिर ‘तत्काल’ आरक्षण के सुविधा पहली अप्रेल से मिले लागी.\nदिल्ली विधानसभा के शीतकालीन सत्र9जनवरी से तेरह जनवरी ले चलावल जाई.\nअन्ना हजारे के अनशन खातिर माँगल मध्य मुम्बई के एमएमआरडीए मैदान खातिर महाराष्ट्र सरकार दू लाख रुपिया रोज के किराया मँगले बिया.\nकेंद्रीय कृषि मंत्री शरद पवार के थपड़ियावे के आरोपी हरविंदर सिंह के सोमार का दिने अदालत से जमानत मिल गइल.\nजयललिता अपना पुरान सखी शशिकला आ ऊनुका परिवार के लोग समेत 13 लोग के एआईएडीएमके से निकाल दिहली काहे कि ई लोग सरकारी काम में दखल देत रहुवे.\nयमुना नदी के सफाई में जापान से सहायता लेत बिया केन्द्र सरकार. कहली केंद्रीय वन एवं पर्यावरण मंत्री जयंती नटराजन.\nराजीव गाँधी आ इंदिरा गांधी के गुणगान करे वाला विज्ञापन पर केन्द्र सरकार 7.25 करोड़ रुपिया खर्चा कइलसि.\nहालही में करावल चण्डीगढ़ निकाय चुनाव में कवनो पार्टी के बहुमत नइखे मिलल. पहिले एह पर कांग्रेस के कब्जा रहुवे.\nअटल बिहारी बाजपेयी के जनम दिन पच्चीस दिसंबर के भाजपा सुशासन दिवस का रूप में मनाई.\nभारत में रूस के राजदूत एलेक्जेंडर कदाकिन अपना देश के ओह लोगन के मतिहीन बतवले बाड़न जे ओहिजा गीता पर रोक लगावे के मुहिम चलवले बा.\nपाकिस्तान कहले बा की ऊ अफगानिस्तान से सटल अपना सीमा समन्वय केंद्रन के बंद नइखे कइले.\nपाकिस्तान प्रधानमंत्री यूसुफ रजा गिलानी अपना देश में सैन्य तख्तापलट के अफवाह खारिज कइले बाड़न.\nमंगल का दिने चीन नाइजीरिया खातिर एगो संचार उपग्रह के प्रक्षेपण कइलसि.\nफेसबुक के नया मुख्यालय अब मुख्यालय कैलीफोर्निया के मेनलो पार्क सिटी में चल गइल बा.\nइराक के सर्वोच्च न्यायिक परिषद देश के उपराष्ट्रपति तारिक अल-हाशिमी का खिलाफ गिरफ्तारी वारंट जारी कर दिहले बावे.\nपाकिस्तान खातिर जासूसी करे का आरोप में राजस्थान के श्रीगंगानगर जिला में एगो सरकारी क्लर्क के काल्हु सोमार का दिने गिरफ्तार कइल गइल.\nफ्रांस में भइल एगो थीम पार्टी ‘नाजी पार्टी’ में जाये वाला ब्रिटेन के कंजरवेटिव पार्टी सांसद एडन बर्ले के प्रधानमंत्री डेविड कैमरन हाउस ऑफ कामंस के सहायक पद से बर्खास्त कर दिहले.\nउत्तर कोरिया के शीर्ष नेता किम जोंग-इल के दिल के दौरा से निधन का बाद उनुका छोटका किम जोंग-उन के ताजपोशी कर दिहल गइल. ओहिजा खानदानी तानाशाही चलत बा.\nलीबिया में गायब हजारो मिसाइल से लंदन ओलम्पिक पर खतरा बतावल जा रहल बा.\nसॉफ्टवेयर उत्पाद विकसित करे में भारत पीछे रह गइल बा. कहलन हॉटमेल के संस्थापक सबीर भाटिया.\nसंसद के लोक लेखा समिति सोमार का दिने संसद में पेश अपना रपट में कहले बिया कि छह साल पहिले प्रसार भारती आ भारतीय क्रिकेट कंट्रोल बोर्ड का बीचे भइल गलत करार से राजस्व के 3.39 करोड़ रुपिया के नुकसान भइल.\nसोमार का दिने शेयर बाजार में गिरावट रहल आ सेंसेक्स 112 अंक नीचे बंद भइलॆ\nएह साल चीनी के उत्पादन 19 फीसदी अधिका भइल.\nदेश में कोयला के कमी सकारत कोयला मंत्री श्रीप्रकाश जायसवाल कहले कि बिजली संयंत्रन के कोयला आयात करे का बारे में सोचे के चाहीं.\nपीटीवी पर भारतीय शो ना देखवला का चलते ओकर टीआरपी घट गइल बा.\n‘डैम 999’ के गीत ऑस्कर के दौड़ में चुनाइल 39 गो गीतन में शामिल बा जवना में से कवनो एगो गीत के 84वां ऑस्कर पुरस्कार में मूल गीत के पुरस्कार मिल सकी.\nअभिनेता-निर्देशक फरहान अख्तर ‘डॉन’ सीरीज के तिसरको फिलिम बनावे से इंकार नइखन करत बाकिर कहलन कि ऊ दोसरो शैली के फिलिम बनावल चाहत बाड़न.\nआइटम गर्ल राखी सावंत आरोप लगवली कि बॉलीवुड अभिनेत्री कैटरीना कैफ ‘अग्निपथ’ के आइटम गीत ‘चिकनी चमेली’ में उनुकर नकल कइले बाड़ी.\nअखिल भारतीय फुटबाल महासंघ स्टार स्ट्राइकर सुनील छेत्री के साल 2011 के बेहतरीन फुटबाल खिलाड़ी चुनले बा.\nपाकिस्तान क्रिकेट बोर्ड मोहसिन खान के इंग्लैंड से होखेवाला सीरीज खातिर अंतरिम कोच बरकरार रखले बा.\nभारतीय राइफल संघ देश खातिर अकेला व्यक्तिगत ओलम्पिक स्वर्ण पदक जीते वाला निशानेबाज अभिनव बिंद्रा खातिर भारत रत्न के सम्मान मँगलसि.\nभारत के महिला हॉकी टीम अर्जेंटीना के शहर पाराना में भइल टूर्नामेंट में कांस्य पदक हासिल कइलसि.\nRT @Nationalistt_IN: सलमान ने कहा है कि राधे फिल्म को हिट करा दो, कोरोना के लिए दान कर दूंगा! हम ही पीएम केयर फंड में सीधे दान कर देंगे, तु…2hours ago\nRT @Krishna29892392: बड़ी ब्रेकिंग :------ सभी सनातनी मित्रों आपकी पहली जीत की हार्दिक शुभकामनाएं!! CPIM /NCP!/ TMC की राष्ट्रीय पार्टी की…5hours ago\nRT @uppuSSinghh: I will Vote for Narendra Modi again in 2024 Pass it on Let's show the strength of us to the world...5hours ago\nRT @ShefVaidya: If @TwitterIndia is not taken to task, and read the riot act, the next accounts likely to be suspended will be @myogiaditya…5hours ago\nRT @anilkohli54: Two union Minister that need to be replaced for sure. Mr. Prakash Javedekar. Mr.Ravi Shankar Prasad.5hours ago


Biere Suruj in blog\nPosts tagged with: Biere Suruj\nसरनामी समाचार Sarnāmī Samācār\n5 जून 1873 –5jūn 2018\nप्रकाशक संस्था सरनामी नीदरलैण्ड। अंक १ , २०१८\nPrakāśak Sañsthā Sarnāmī Nederland. Ank 1, 2018\nFelicitatie बधाई Badhāī\nसभी पाठक बिहनन और भइवन के सब से पिहले बधाई पहुँचे। इ बरीस पूरा एक सौ पैंतािलस\nसाल आप्रवासी िदन के हो रहल बा।\nSabhī pāṭhak bahinan aur bhaivan ke sab se pahile badhāī pahuñce. I\nbarīs pūrā eka sau paiñtālīs sāl āpravās din ke ho rahal bā. read on…